
PET's virksomhed i forhold til Grønland og Færøerne 


Forord 


Dette bind er forfattet af Henrik S. Nissen og Mogens Pelt. Rasmus Mariager har 
forestået redaktionen af bindet. 


I henhold til PET-kommissionslovens $ 1, stk. 4, har Kommissionen ansat et an- 
tal forskere, herunder Rasmus Mariager og Mogens Pelt. Rasmus Mariager og 
Mogens Pelt har haft adgang til at arbejde frit og med uhindret adgang til Kom- 
missionens kildemateriale, herunder fra PET's arkiv. 


På denne baggrund fremlægger forfatteren resultatet af sine historiske undersø- 
gelser i nærværende bind. Kommissionen har nøje gennemgået og drøftet dette 
og de forudgående udkast til bindet, ligesom de er blevet sammenholdt med det 
underliggende kildemateriale. Efterfølgende har Kommissionen godkendt ma- 
nuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

INDLEDNING 


1. INDLEDNING 


PET-kommissionsloven (lov nr. 359 af 2. juni 1999) gælder ikke umiddelbart for 
Færøerne og Grønland, men kan ved kongelig anordning ”sættes i kraft for disse 
landsdele med de afvigelser, som de særlige færøske og grønlandske forhold til- 
siger” Dette skete henholdsvis den 13. august 2001 og den 10. oktober 2001. Ud 
over at undersøge og redegøre for PET's efterretningsvirksomhed i Danmark på 
det politiske område 1945-89 har Kommissionen således også haft til opgave at 
undersøge og redegøre for politiets efterretningsvirksomhed 1945-89 på det po- 
litiske område i forhold til Grønland og Færøerne, herunder at undersøge og re- 
degøre for karakteren af de aktiviteter i politiske partier mv., der var baggrunden 
for politiets efterretningsvirksomhed. Desuden har Kommissionen til opgave at 
foretage en retlig vurdering af, hvorvidt PET's virksomhed var i overensstem- 
melse med retningslinjer og bestemmelser fastsat af Folketinget og skiftende re- 
geringer i perioden 1968-89." 

Bindets første del er en fremstilling af PET's virksomhed i forhold til Grøn- 
land, mens anden del er en beskrivelse af PET's virksomhed i forhold til Fær- 
øerne. Om kildesituationen skal det bemærkes, at PET's bevarede sagsakter 
vedrørende Grønland slutter omkring 1960, idet de allerfleste sagsakter for den 
følgende periode er makuleret. Bevaret er nogle få sagsakter, og tilsvarende er 
der bevaret enkelte, men ikke særligt omfattende emnesager vedrørende PET's 
virksomhed i forhold til Færøerne. Disse emnesager udgør hovedparten af det 
kildemateriale, der ligger til grund for fremstillingen. I de anvendte emnesager 
findes ikke alene materiale fra PET, men også spredte rapporter og notitser fra 
Forsvarets Efterretningstjeneste (FE). Desuden er anvendt oplysninger fra PET's 
emnekartotek. Emnekortene giver kun i meget få tilfælde mulighed for detalje- 
rede beskrivelser, men er dog et tilstrækkeligt grundlag for at belyse nogle ho- 
vedtræk i udviklingen. Oplysningerne på emnekortene skal imidlertid anvendes 
med forsigtighed, da det ikke altid fremgår, hvad oplysningerne er baseret på. 


i Om emnet, se Kommissionens beretning, bind 1. 

Endvidere er fremstillingen stedvis baseret på det såkaldte Gordijevskij-ma- 
teriale, der omfatter oplysninger om Sovjetunionens politik og virksomhed over 
for Danmark og de nordatlantiske områder i 1970'erne og 1980'erne. Gordijevskij 
var officer i KGB og var i to perioder i 1960'erne og 1970'erne udstationeret på den 
sovjetiske ambassade i København. I 1975 blev Gordijevskij imidlertid hvervet af 
en udenlandsk efterretningstjeneste, og frem til 1985 leverede han oplysninger 
blandt andet om, hvordan Sovjetunionen forsøgte at påvirke eller hverve danske 
statsborgere som agenter, hvad enten de var bosiddende i Danmark eller i Grøn- 
land eller på Færøerne. Kommissionens kildekritiske overvejelser i tilknytning 
til Gordijevskij-materialet beskrives andetsteds i beretningen, men det skal her 
bemærkes, at det er Kommissionens vurdering, at de oplysninger, som Gordi- 
jevskij leverede, mens han var dobbeltagent og umiddelbart efterfølgende har en 
høj grad af troværdighed.7 Gordijevskij var imidlertid kun andenhåndskilde til 
en del af de oplysninger, han viderebragte, og derfor bør oplysningerne efterprø- 
ves på andet materiale. En af styrkerne ved materialet er, at Gordijevskij selv gør 
opmærksom på, at mange af de oplysninger residenturet i København overdrog 
Centeret i Moskva var overdrevne, idet de udstationerede efterretningsofficerer 
ønskede at fremme deres egne karrieremuligheder i KGB. 

Ydermere er der gjort brug af Kommissionens vidneafhøringer foruden re- 
ferater af møder i Embedsmændenes Sikkerhedsudvalg. I forlængelse heraf er 
inddraget kilder af amerikansk proveniens, idet et antal telegrammer og notitser 
fra den amerikanske ambassade til det amerikanske udenrigsministerium State 
Department er benyttet. 

Endelig er anvendt litteratur om Grønland og Færøerne under den kolde 
krig. Af særlig relevans er et antal fremstillinger, der beskriver og analyserer 
landsdelenes placering i rivaliseringen mellem Øst og Vest. Den dansksprogede 
litteratur om Grønland er mest omfattende og behandler især landsdelens be- 
tydning for det dansk-amerikanske forhold, herunder sikkerhedspolitikken og 


2. Gordijevskij omtales i bindet som dobbeltagent, selv om det skal bemærkes, at han ikke var en 
klassisk dobbeltagent, dvs. en person der virkede som agent for to tjenester samtidig. Gordijevskij 
var rettelig en vestlig agent i KGB, jf. RB: Jørn Bro, 27. november 2000. Vedrørende dobbeltagentbe- 
grebet, se: Norman Polmar and Thomas B. Allen, The Encyclopedia of Espionage (New York, 1997), 
S. 173. 

3. Om Gordijevskij-materialet, se Kommissionens bind 7 og bind 13. I bind 7 beskrives endvidere 
hvervningen af Gordijevskij. Gordijevskij har selv beskrevet sin virksomhed i Danmark i selvbio- 
grafien Next Stop Excecution. The Autobiography of Oleg Gordijevsky (London, 1995). 

spørgsmålet om oplagring af amerikanske kernevåben,” men også Færøerne be- 
handles i et antal skriftlige arbejder. Væsentlig er især historiker Bent Jensens 
rapport Føroyar i kalda krignum/Færøerne under den kolde krig (1945-1991), der 
var bestilt af det færøske landsstyre. Rapporten redegør for Sovjetunionens virk- 
somhed over for Færøerne under den kolde krig. Foruden russiske, østtyske og 
færøske arkiver er rapporten baseret på studier i danske samlinger, herunder 
akter fra Forsvarsministeriet, Justitsministeriet og Statsministeriet.f 

Mens de kronologiske rammer for den foreliggende undersøgelse er no- 
genlunde sammenfaldende med perioden i de ovenfor nævnte arbejder, dvs. 
perioden fra 1945 til 1989, skiller denne sig ud fra de ovennævnte værker, idet 
nærværende undersøgelse er den eneste, der haft mulighed for systematisk at 
undersøge PET's virksomhed i forhold til såvel Grønland som Færøerne. 


4. Paul Claesson (red.), Grønland. Middelhavets Perle (Eirene, 1983); Grønland under den kolde krig. 
Dansk og amerikansk sikkerhedspolitik 1945-68 (DUPI, 1997); Bent Jensen, Bjørnen og haren. Sov- 
jetunionen og Danmark 1945-1965 (Odense Universitetsforlag, 1999); Bo Lidegaard, I Kongens navn. 
Henrik Kauffmann i dansk diplomati 1919-58 (Samleren, 1996); Poul Villaume, Allieret med forbe- 
hold. Danmark, NATO og den kolde krig: en studie i dansk sikkerhedspolitik 1949-1961 (Eirene, 1995); 
Afviklingen af Grønlands Kolonistatus 1945-54, (DIIS, 2007). 

5. F.eks. Kirsten Harder, De dansk-færøske forhold 1945-1948 (Odense Universitetsforlag, 1979). 

6 Bent Jensen, Føroyar i kalda krignum/Færøerne under den kolde krig (1945-1991) (Løgmansskrivsto- 
van, 2004). Kommissoriet, der ligger til grund for rapportens udfærdigelse, er refereret s. 5. 

2. GRØNLAND 


Beliggende midt mellem Washington og Moskva var Grønland under den kolde 
krig af stor geostrategisk betydning. USAs interesse for landsdelen havde dybe 
rødder, og så tidligt som i 1867 i forbindelse med købet af Alaska havde der i 
USA været forslag fremme om også at købe Grønland.” Det var som bekendt 
aldrig blevet til noget, men under Den Anden Verdenskrig indgik Henrik Kauff- 
mann, efter at han som Danmarks gesandt i USA havde brudt med det danske 
udenrigsministerium, på etårsdagen for Tysklands besættelse af Danmark, den 
9. april 1941, en overenskomst med den amerikanske regering om Grønlands 
forsvar. Overenskomsten gav USA ret til oprettelse af baser i Grønland med fuld 
jurisdiktion over disse, og i løbet af krigen blev der etableret 14 flyve- og flå- 
debaser samt en række vejrstationer. I 1943 talte amerikansk militært personel 
omkring 5.500 personer, dvs. mere end 25 procent af Grønlands befolkning, der 
var på omkring 20.000.” 

Aftalen med USA slog Danmarks suverænitet over Grønland fast, og udfaldet 
af verdenskrigen betød, at Kauffmanns enegang bidrog til at sikre formel dansk 
suverænitet over Grønland også på langt sigt. I årene, der fulgte, voksede Grøn- 
lands strategiske betydning yderligere. Washington betragtede fortsat militær 
tilstedeværelse i Grønland som et vigtigt aktiv på linje med USAs faciliteter på 
Azorerne, i England, Japan etc. Dette betød, at Danmarks Grønlandspolitik blev 
knyttet til striden mellem Øst og Vest, og at visse politiske spørgsmål vedrørende 
Grønland, såsom bestræbelserne for at omgøre Kauffmanns Grønlandstraktat 
fra 1941, måtte vige for såkaldt realpolitik.? Den 27. april 1951 indgik Danmark og 
USA således en ny overenskomst vedrørende Grønland. Denne gav blandt andet 
USA ret til at have baser i Grønland, hvilket skal ses i sammenhæng med USAs 
globale strategi: Den var den første af sin art i NATO-regi, samtidig med at den 


7 Afviklingen af Grønlands kolonistatus 1945-54, S. 13-32. 
8. Ibid., s. 24-27. 
9 … Dansk sikkerhedspolitik vedrørende Grønland er behandlet i Grønland under den kolde krig. 

indvarslede indgåelsen af lignende baseaftaler med Danmarks partnere på al- 
liancens sydlige flanke (Grækenland og Spanien 1953, Tyrkiet 1954). I forhold til 
NATO var Grønland med sine varslingsanlæg og flyvepladser af stor betydning 
for luftforsvaret af Nordamerika og for sikring af luftoverlegenhed samt søher- 
redømmet i Nordatlanten. Fra officiel amerikansk side fremgår det, at der havde 
været stationeret atomvåben på Thulebasen: Fra februar 1958 og otte måneder 
frem og fra december 1959 til sommeren 1965.” På samme måde havde USAS sig- 
nal- og lyttefaciliteter på Grønland både en defensiv og en fremskudt kvalitet og 
bandt Grønland sammen med tilsvarende anlæg i USA, England (Croughton), 
Tyrkiet (Incirlik), Filippinerne (Clark) og Japan (Yokota).” 

Vedrørende forholdet mellem Danmark og Grønland skal det nævnes, at de 
institutionelle rammer for administrationen af Grønland ændredes i den under- 
søgte periode. Frem til vedtagelsen af Grundloven i 1953 var Grønland en dansk 
koloni. Området blev styret fra København af Grønlands Styrelse. I 1950 blev 
Grønlands Styrelse omdannet til et departement under Statsministeriet, Grøn- 
landsdepartementet, mens de to landsfogedembeder, blev samlet i et landshøv- 
dingeembede. I 1960 blev der oprettet et selvstændigt ministerium for Grønland, 
Grønlandsministeriet. Da Danmark i 1973 trådte ind i EF, fulgte Grønland med, 
selv om et flertal af den grønlandske befolkning var imod. Den efterfølgende 
grønlandske kritik førte i 1975 til nedsættelse af Hjemmestyrekommissionen, og 
i 1979 til indførelse af Hjemmestyret i Grønland. Dette medførte en magtdeling 
mellem danske og grønlandske myndigheder, hvor Grønland på et antal områ- 
der overtog beslutningskompetence fra rigsmyndighederne, f.eks. inden for er- 
hvervsmæssige spørgsmål. Til gengæld forblev udenrigs- og forsvarspolitikken 
et rigsanliggende, idet Grønland dog ifølge loven skulle have krav på at blive hørt 
i alle tilfælde, hvor Danmark måtte overveje at indgå en kontrakt, der vedrørte 
grønlandske interesser. Det grønlandske landsstyres første formand, Jonathan 
Motzfeldt, lagde stor vægt på, at Grønland deltog i alle danske udenrigspolitiske 
beslutninger, der vedrørte Grønland, og det blev hurtigt besluttet, at landsstyre- 


10 Grønland under den kolde krig, s. 15. Med det såkaldte ”H.C. Hansen-papir” af 16. november 1957 til 
den amerikanske ambassadør Val Petersen gav den danske regering stiltiende USA sin accept af, at 
USA oplagrede kernevåben i Grønland. Papiret er optrykt i Grønland under den kolde krig, bd. 2, 
S. 301. 

1 Se f.eks. Paul Claesson (red.), Grønland. Middelhavets Perle, Kort og Diagrammer, s. VIII. 

formanden jævnligt skulle orienteres om EF- og NATO-politikken af relevante 
danske ministre.”? 


Social kontrol og selvjustits 


I Danmark blev det i den tidlige efterkrigstidsperiode overvejet, om det dan- 
ske politi skulle foretage overvågning i Grønland. I et notat kaldet ”Forslag til 
udførelsen af politimæssigt efterretningsarbejde i Grønland”, dateret den 1. juli 
1951, hed det således, at det hidtil ikke havde været muligt at udøve nogen effek- 
tiv overvågning af eventuel subversiv aktivitet i Grønland, idet man ikke havde 
noget politi i Grønland, bortset fra nogle grønlandske havnebetjente. Forsla- 
gets ophavsmand ønskede derfor en liste over ”alle livsvigtige virksomheder i 
Grønland”? Disse ønsker må blandt andet ses på baggrund af, at det ifølge en 
kriminalbetjent 


”erfaringsmæssigt [havde] vist sig, at enkelte, aktive kommunister kan øve en be- 
tydelig indflydelse blandt den grønlandske befolkning, der er meget modtagelig 
for den kommunistiske ide, idet kommunisterne propaganderer stærkt på mod- 
sætningsforholdet mellem grønlænderen og den dansker, der forretter tjeneste på 
Grønland, idet sidstnævntes fortjeneste og levefod er væsentlig bedre” 


Erfaringen byggede formodentlig på den første egentlige kommunistiske akti- 
vitet i Grønland, da en seminarielærer af Grønlands styrelse i 1946 blev ansat i 
Kudtligssat på Disko. Den pågældende havde etableret et kommunistisk parti 
blandt kulminearbejderne, og samtidig havde han fået oversat, som det hed, ”de 
kommunistiske love” til grønlandsk. Den pågældende formodedes også at have 
foranstaltet den første lokale strejke og i sin agitation peget på den store sociale 
forskel mellem danskere og grønlændere. Efter et år blev han sendt tilbage til 
Danmark, men opretholdt forbindelsen til sine partifæller i Grønland.” I det 
ovenfor omtalte notat fra 1951 blev der udtrykt et ønske om oprettelse af et regi- 


12. Den dansk-grønlandske forbindelse og grundlovsrevisionen af 1953 er grundigt beskrevet i Afvik- 
lingen af Grønlands kolonistatus 1945-54. Vedrørende Hjemmestyret se Nikolaj Petersen, Europæisk 
og Globalt Engagement 1973-2006. Dansk Udenrigspolitiks Historie, bd. 6 (Gyldendal Leksikon, 
2006), S. 334-337. 

13. PET, emnesag: Diverse skrivelser. 

14. PET, emnesag: Diverse skrivelser. 

15. PET, emnesag: Diverse skrivelser. 

ster over alle kommunister i Grønland, kommunistiske grupper, abonnenter på 
Land og Folk mv. Det fremgår ikke af materialet, hvor meget ekstra mandskab, 
der blev tilført politiet i Grønland, men nok til, at der blev udarbejdet en fotoko- 
pieret vejledning i lommeformat.'” 

Praksis i de følgende årtier viser, at PET tilsyneladende stillede sig tilfreds 
med, at det grønlandske samfunds særlige beskaffenhed betød, at social kontrol 
og selvjustits i hver enkelt by og bygd var tilstrækkelig til at afsløre eventuelle 
sikkerhedstrusler. Hermed blev politimesteren i Godthaab den eneste perma- 
nente repræsentation af PET's myndighed i Grønland. Den 20. september 1963 
gav politimester Erik Hesselbjerg i Godthaab udtryk for følgende: Det eneste 
væsentlige problem var at forhindre, som han udtrykte det, ”at befolkningen blev 
inficeret med kommunisme” Da forsvarsområderne var sikkerhedsbeskyttede, 
var der efter hans mening ikke særlig grund til sikkerhedsbeskyttelse af andre 
anlæg på Grønland. Han mente ikke, at der bestod nogen fare for udbredelse 
af kommunisme blandt den grønlandske befolkning, og han havde derfor ikke 
instrueret politiet om at være særlig opmærksom på dette spørgsmål. De nære 
kontaktforhold i de små samfund i Grønland betød ganske enkelt, at man ville 
blive orienteret, såfremt kommunismen begyndte at udbredes. Hesselbjerg men- 
te heller ikke, at utilfredshed med den store bolignød og den diskriminerede 
lønpolitik, der førtes i Grønland, ville skabe grobund for kommunisme, eftersom 
der var store forbedringer af disse misforhold i gang.” Denne vurdering blev i 
2000 støttet af forhenværende souschef i PET, Jørn Bro, der over for Kommis- 
sionen har forklaret, at det 


”for så vidt [var] korrekt, at der kunne udøves subversiv virksomhed på Grønland 
uden PETs overvågning, men samfundet var så lille. Den grønlandske administra- 
tion ville hurtigt vide, hvis der var nogen, der gav problemer. Desuden kom folk til 
Grønland med det formål at tjene penge,” 


Ifølge Jørn Bro var PET alene involveret i sikkerhedsgodkendelser til sikker- 
hedsområder. Derudover beskæftigede PET sig ikke med Grønland: ”Man havde 
hverken agenter eller meddelere på stedet?” Heller ikke bombeflystyrtet ved Thu- 


16 Ibid. 
17 PET, emnesag: ”Sikkerhedsforholdene ved politimesterembedet på Grønland m.m”, 3. oktober 
1963. 


18 RB: Jørn Bro, 27. november 2000. 

le i 1968 fik PET til at ændre overvejelser. Når der i den anledning blev sendt en 
PET-medarbejder til Grønland, skete det, fordi statsminister Jens Otto Krag bad 
om det. Men vedkommende virkede som en slags forbindelsesofficer, der kunne 
rapportere hjem.” Ifølge Jørgen Skat-Rørdam, der var chef for PET 1970-75, hav- 
de ingen myndighed udpeget bestemte geografiske områder på Grønland, som 
PET særligt skulle være opmærksom på. Efter Skat-Rørdams erindring tænkte 
man heller ikke på, om der lokalt kunne opstå uro som følge af disse baser og 
installationer. De var jo beliggende i øde områder. PET havde således intet med 
opsyn eller bevogtning af disse baser og installationer at gøre.” 

At PET ikke foretog selvstændig efterforskning i Grønland, kom tydeligt 
frem i forbindelse med et flystyrt den 20. april 1985. Styrtet har ikke vakt megen 
opmærksomhed i den offentlige debat, selv om der var tale om en bemærkel- 
sesværdig personsammensætning i flyet. Blandt passagererne var der således 
en repræsentant for PLO (Palestinian Liberation Organisation, Palæstinenser- 
nes Befrielsesbevægelse) og en amerikansk statsborger. PET blev først involve- 
ret i sagen, da det grønlandske politi rettede henvendelse.” Ifølge Per Larsen, 
PET's operative chef 1983-92, var det formodentlig politimesteren i Grønland, 
der underrettede PET. Man havde, ifølge Per Larsen, også ”en mistanke om, at 
USA ikke var helt uvidende om, hvad der foregik””> Det har ikke været muligt 
at indhente yderligere oplysninger om, hvorvidt, og eventuelt ad hvilke kanaler, 
USA skulle have været vidende om flystyrtet. Men det står fast, at navigatøren 
var amerikaner, at han overlevede ulykken, og at han blev bragt til USA. Det 
står ligeledes fast, at en anden overlevende person blev bragt til Rigshospitalet 


19 Ibid. 

20 RB: Jørgen Skat-Rørdam, 29. januar 2002. 

21. Den 20. april 1985 blev et ældre fly af typen Fokker 27 knust, da det forsøgte at nødlande på den 
grønlandske østkyst. Flyet var blevet købt af det nicaraguanske luftfartsselskab AERO-NICA og 
var, ifølge PET's årsberetning for 1985, på vej fra Sanaa i Nordyemen til Nicaragua. To af flyets fem 
besætningsmedlemmer døde ved ulykken eller i løbet af den følgende nat. De tre overlevende blev 
fundet den følgende morgen af et amerikansk rekognosceringsfly. Den ene af disse, navigatøren, 
var amerikaner, som sammen med de to andre blev bragt til København umiddelbart efter flystyrtet 
og derefter videre til USA. Blandt de to tilbageværende jordanske besætningsmedlemmer var en 
palæstinenser, ”A”, med kontakter til palæstinensiske kredse i Danmark. PET, administrativ sag: 
Årsberetning for 1985. 

22. RB: Per Larsen, 2. oktober 2002. 

i København, og at det først var dér, at vedkommende blev genstand for PET's 
interesse på grund af den pågældendes forbindelse til PLO.> 

Set gennem hele den kolde krig tegner der sig således et billede af, at PET's 
aktiviteter ikke omfattede Grønland. I forbindelse med det nævnte flystyrt har 
Per Larsen udtrykt dette forhold således, at PET ikke betragtede Grønland som 
”noget særligt” i efterretningsmæssig henseende. PET var af den opfattelse, at 
man havde de informationer, man skulle have, og det var ikke nødvendigt at sen- 
de en medarbejder til Grønland." For så vidt som at PET indsamlede oplysnin- 
ger om udviklingen foregik det, som det vil fremgå af det følgende, i Danmark. 


Indrejse og sikkerhedsundersøgelser 


At Grønland ikke opfattedes som ”noget særligt” i efterretningsmæssig henseen- 
de er dog ikke ensbetydende med, at PET ikke havde nogen opgaver i tilknytning 
til landsdelen. PET var gennem det meste af den kolde krig involveret i blandt 
andet sikkerheds- og baggrundsundersøgelser, når danske statsborgere ansøgte 
om indrejse til Grønland. Desuden var PET involveret i et antal andre spørgs- 
mål. Disse vil alle blive beskrevet på de følgende sider. 


Kommunister og folkesocialister 


Grønland var oprindeligt noget nær et lukket land. Dette gjaldt ikke blot for 
udlændinge, men også for danske statsborgere. Med mindre man arbejdede i 
Grønlands Styrelse eller for regeringen, subsidiært Rigsdagen, var det vanske- 
ligt at opnå tilladelse til indrejse i Grønland, og journalister fik kun sjældent 
adgang.” I 1948 instruerede regeringen Hedtoft Grønlands Styrelse om, at ingen 
kommunist måtte få adgang til Grønland. Dette pålæg fik den konsekvens, at 
DKP's formand, Aksel Larsen, skønt medlem af Folketingets Grønlandsudvalg, 
blev forment adgang til Grønland. I almindelig praksis betød det, at alle perso- 


23. Om flystyrtet, se Kommissionens beretning, bind 9. 
24 RB: Per Larsen, 4. december 2002. 

25. Afviklingen af Grønlands Kolonistatus, 1945-54, S. 15. 
26  Ibid., s. 147. 

ner, der anmodede om indrejsetilladelse til Grønland, blev underkastet en sik- 
kerhedsundersøgelse.” 

Behovet for sikkerhedsundersøgelser voksede i takt med opbygningen af 
de amerikanske baser, som i vid udstrækning blev udført af danske entrepre- 
nørvirksomheder og med dansk arbejdskraft. Der var tale om en omfangsrig 
virksomhed, som tidsmæssigt faldt sammen med storstilede danske bestræbel- 
ser på at udvikle Grønland efter de moderniseringsnormer, som prægede dansk 
Grønlandspolitik i de første par årtier efter befrielsen. Fra 1950'erne og frem var 
der derfor en stadig strøm frem og tilbage mellem Danmark og Grønland af 
ingeniører og håndværkere af forskellige fag. Denne trafik stillede stigende krav 
til de myndigheder, der skulle forestå sikkerhedsundersøgelserne, og det blev af 
den grund overvejet, hvor denne forholdsvis omfattende opgave hørte hjemme. 
Det vil fremgå nedenfor, at der eksisterede en opfattelse af, at Grønlandsstyrel- 
sen/Statsministeriets Grønlandsdepartement hverken var sammensat eller hold- 
ningsmæssigt parat til sådanne opgaver. Hvad angik de militære efterretnings- 
tjenester fremgår det, at de var engageret i de sikkerhedsmæssige forhold, men at 
de ikke på nogen konsekvent måde var sat ind i ”sorteringen” og overvågningen 
af de kontraktansatte, der skulle arbejde i Grønland. Det var derimod REA (for- 
løberen for PET) og senere PET. 

I en notits af 17. oktober 1949 vedrørende sikkerheden i Grønland blev det 
slået fast, at den første opgave måtte være at etablere et kartotek over personer, 
der opholdt sig i eller kunne forventes ansat i Grønland. Disse personer blev 
foreløbigt inddelt i syv kategorier: 


”1) Ledelsen for de forskellige kolonier, 2) Personale på vejrstationerne, 3) Radio- 
amatører, 4) Personale med våbentilladelse, 5) Kommunister i Grønland, 6) Eks- 
peditioner i Grønland, 7) Entreprenørfirmaer, der er beskæftiget på Grønland” 


I samme notits blev det anført, at man måtte forhandle med direktør Eske Brun, 
Grønlandsdepartementet, for at der kunne arbejdes i forståelse med Styrelsens 
personalechef og ”eventuelt med den embedsmand, der administrerer presse og 


radio”” Dette var baggrunden for gennemførelse af en række møder, hvor den 
praktiske tilrettelæggelse af sikkerheds-godkendelserne blev drøftet. Eske Brun 


27 JM, ujournaliseret sag: ”Notits til chefen for A.IIP; 8. marts 1968. Se også Engberg-Pedersens Papi- 
rer, skrivelse af 11. juni 1964. 
28 PET, emnesag: Notits, 17. oktober 1949 (bilag 1b). 

forklarede den 22. februar 1950, at de personer, som Styrelsen sendte til Grøn- 
land, hidtil var blevet undersøgt i et samarbejde med Marinens Efterretningssek- 
tion (ME), mens der ikke blev foretaget noget lignende vedrørende de håndvær- 
kere, som ingeniørfirmaerne sendte op. Der var imidlertid ikke tilfredshed med 
ordningen, blandt andet fordi oplysningerne undertiden var fejlbehæftede. Som 
eksempel nævnte han en elektriker, der var blevet godkendt, fordi ME havde for- 
vekslet den pågældende med en anden person. Førstnævnte blev sendt til Grøn- 
land, men det viste sig, at han var ”en farlig og virksom kommunist” hvilket gav 
Styrelsen ”en del vrøvl med amerikanerne”” Styrelsen indgik herefter en aftale 
med ingeniørfirmaerne om, at Styrelsen en uge inden afrejse skulle have en liste 
med navne og adresser på de håndværkere, der skulle til Grønland. Herefter var 
det Styrelsens opgave på grundlag af de oplysninger, der blev skaffet til veje, at 
godkende eller afvise den enkelte person. En sådan afvisning kunne Styrelsen da 
meddele den pågældende eller det ansættende firma. Styrelsen behøvede ifølge 
aftalen ikke at begrunde en eventuel afvisning. Resultatet af de indledende drøf- 
telser mellem REA og Styrelsen blev, at Eske Brun meddelte de militære efter- 
retningstjenester, at Styrelsen ville optage forbindelse med REA.; 

De følgende møder mellem REA og relevante afdelingsledere i Grønlandssty- 
relsen gik, efter referaterne at dømme, tilfredsstillende. Der blev talt åbent om, at 
det gjaldt ”kommunistisk infiltration i Grønland”, men også om ”den kulturelle 
udvikling”, idet det sidstnævnte punkt dog ikke blev nøjere forklaret. REA blev 
gjort opmærksom på muligheden for at føre kontrol med al korrespondance til 
og fra Grønland, idet denne blev samlet i en særlig postkælder i Grønlandsty- 
relsen. Chefen for telegraf- og vejrtjenesten, der havde overtaget vejrstationerne 
og etableret samarbejdet om driften af dem med amerikanerne, var heller ikke 
synderlig imponeret af det hidtidige samarbejde med den militære efterretnings- 
tjeneste. Han betegnede den bramfrit som ”fordunklingstjenesten”> Det aftaltes, 
at REA gennem kontorchef Aksel Svane i Styrelsen ville få tilsendt listerne over 
personalet ved vejrstationerne. Svane bemærkede dog, at Styrelsen ikke systema- 
tisk kunne påtage sig at indhente oplysninger til REA om de kommunister, der 
skulle til Grønland. Hvis der imidlertid fremkom oplysninger om ”kommuni- 
stisk adfærd”, ville de blive videregivet til REA. Derudover ville tjenesten også få 
en kopi af passagerlister fra trafikken til og fra Grønland. Under et møde en halv 


29 PET, emnesag: Skrivelse, 23. juni 1950. 
30 Ibid. 
31 Ibid. 

måned senere påpegede REAs repræsentant, at en kendt kommunist var blevet 
forhyret på et af Den Kongelige Grønlandske Handels skibe, der allerede var på 
vej til Grønland. Svane kommenterede, at Styrelsen ingen indflydelse havde på 
ansættelse af skibspersonalet, men han ville sørge for, at REA fik tilsendt lister 
over besætningerne på de enkelte skibe, der sejlede til Grønland. Svane lovede 
endvidere, at hvis der kom noget frem om politisk virksomhed eller såkaldt uro, 
ville REA straks blive underrettet. De sagsakter, som Styrelsen lå inde med om 
en kendt kommunist og dennes ”kommunistiske virksomhed”, blev ved samme 
lejlighed udlånt til REA.> 

Medlemskab af DKP var, som det fremgår, tilstrækkeligt til at afvise indrejse 
til Grønland. Med kommunistpartiets splittelse og SF's efterfølgende dannelse i 
1959 rejste spørgsmålet sig, om medlemskab af SF var at betragte som en ”bela- 
stende” oplysning, der kunne forhindre indrejse i Grønland. Når dette spørgsmål 
var aktuelt, havde det sin forklaring i, at PET de førte år efter SF's stiftelse betrag- 
tede det nye parti som et forklædt kommunistparti.” I maj 1961 meddelte Svane 
i en samtale med PET's chef, Mogens Jensen, at man i Grønlandsministeriets 
vurdering af personer, der ansøgte om indrejse til Grønland, havde valgt at se 
bort fra eventuelle oplysninger om medlemskab af SF. Mogens Jensen pegede på, 
at det helt var Grønlandsministeriets afgørelse, og hvis den pågældende skulle 
beskæftiges uden for forsvarsområderne, var der næppe noget sikkerhedsmæs- 
sigt problem. Ifølge Mogens Jensen kunne man dog også lade det bero på en 
politisk afgørelse, om tilhængere af SF ”overhovedet skulle have tilladelse til at 
tage beskæftigelse i Grønland” Mogens Jensens bemærkning afspejler det helt 
overordnede princip, som lå til grund for PET's trusselsbillede, nemlig at det 
var politikerne, der formulerede de instrukser, som lå til grund for registrering 
og overvågning. Fra PET's side overvejede man således at søge en principiel ud- 
talelse om spørgsmålet ved at bringe det op i næste møde i Embedsmændenes 
Sikkerhedsudvalg. 

Svane tilsluttede sig, at Embedsmændenes Sikkerhedsudvalg blev spurgt. Det 
skete den 12. juni 1961, hvor Mogens Jensen forklarede, at Grønlandsministe- 
riet var usikker på, hvordan man skulle bedømme sager, hvor der ikke forelå 
andet ufordelagtigt om personen end medlemskab eller andet tilhørsforhold til 
SF. Han erindrede om, at statsminister H.C. Hansen havde givet udtryk for, at 
kommunister burde holdes ude fra Grønland. Men han havde intet kendskab 


32. Ibid. 
33. PET's trusselsbillede i forhold til SF er beskrevet i Kommissionens beretning, bind 7. 

til, hvorledes den nuværende regering så på spørgsmålet om ”folkesocialisternes 
indtrængen på Grønland”. Det måtte, efter Mogens Jensens opfattelse, bero på en 
politisk vurdering. Sikkerhedsudvalget tilsluttede sig denne opfattelse og pegede 
på, at sagen burde finde sin afgørelse på regeringsniveau. Det blev derfor aftalt, 
at departementschef Boas skulle drøfte spørgsmålet med justitsminister Hans 
Hækkerup (S). Da spørgsmålet på ny blev taget op på et møde i Embedsmæn- 
denes Sikkerhedsudvalg den 11. september, var man imidlertid ikke nået videre. 
Det aftaltes endnu en gang, at Boas skulle lægge sagen op til Justitsministeriet ”til 
eventuel videre drøftelse i et ministermøde”;+ 

Som det fremgår, lykkedes det hverken for PET eller for Embedsmændenes 
Sikkerhedsudvalg at få Justitsministeriet eller regeringen til at afklare spørgsmå- 
let om, hvorvidt det var et belastende forhold, at personer var medlem af eller 
havde tilknytning til SF. Et par år senere indtraf der imidlertid en episode, som 
indsnævrede problemstillingens omfang. Baggrunden var, at en fiskeribiolog ved 
navn Finn Lenzing tidligere havde arbejdet i Grønland, men at han efter kort tids 
ophold i Grønland havde valgt at rejse tilbage til Danmark. I 1963 søgte han på 
ny en stilling i Grønland, men blev afvist. I tilslutning hertil fik Lenzing at vide, 
at det var Grønlandsministeriet, der stod bag afvisningen, hvilket fik Lenzing til 
at antage, at afvisningen var forårsaget af, at han havde været militærnægter og 
deltaget i en demonstration mod atomvåben. Sagen blev taget op af et antal dag- 
blade, blandt andre Politiken, Information og Ekstra Bladet. MF Holger Vivike 
(SF), der var medlem af Folketingets Grønlandsudvalg, bragte derpå sagen op 
i Folketinget, og han var muligvis derved medvirkende til en beslutning om at 
ophæve alle restriktioner på rejser til Grønland, undtagen til baserne. Lenzing 
søgte igen og blev denne gang ansat.> Det var således fortsat ikke afklaret, om 
medlemskab af SF var at opfatte som et belastende forhold, men ved at ophæve 
restriktioner på indrejse fraset til baserne havde man løst et konkret problem. 

Året efter fik Lenzing-sagen et efterspil, der også må ses i sammenhæng med 
nedsættelsen af Wamberg-udvalget: Den 11. juni 1964 blev det i Justitsministeriet 
besluttet at ligestille Grønland med Danmark, hvad angik registreringspraksis 
og videregivelse af personoplysninger til styrelserne i centraladministrationen. 
Justitsministeriet oplyste nu Ministeriet for Grønland, at det udelukkende var 
personer, der skulle have adgang til klassificerede oplysninger via den grønland- 
ske administration eller som skulle have direkte adgang til forsvarsområderne i 


34. PET, ujournaliseret sag: PET's referater fra de første møder i Embedsmændenes Sikkerhedsudvalg. 
35. Mads Nissen Styrk, De hemmelige kartoteker. Pest over Danmark (Aros, 1964), s. 87. 

Grønland, man ville kunne hente oplysninger om hos PET. Senere samme må- 
ned blev det på et møde med deltagelse af Svane samt repræsentanter for PET 
besluttet at undersøge alt akademisk personale i Ministeriet for Grønland, idet 
man måtte påregne, at det ville komme i berøring med klassificerede oplysnin- 
ger. Desuden blev det præciseret, at hele Nordgrønland blev opfattet som et for- 
svarsområde. Det betød, at personer der søgte om adgang til dette område skulle 
sikkerhedsgodkendes. Endelig blev det understreget, at danske statsborgere, der 
søgte ansættelse på diverse lufthavne med forbindelse til forsvarsanliggender, 
skulle sikkerhedsgodkendes. Ansættelse på Søndre Strømfjord, der også husede 
en amerikansk flyvebase, krævede således sikkerhedsgodkendelse. Det fremgår, 
at danske myndigheder havde drøftet spørgsmålet med amerikanske myndighe- 
der. 

Det fremgår af indberetninger fra den amerikanske ambassade i København 
til State Department i Washington, at man fra amerikansk side havde fulgt Len- 
zing-sagen nøje: I en rapport til Washington meddelte den amerikanske mili- 
tærattache således, at Lenzing var tidligere medlem af kommunistpartiet. Det 
fremgår ikke, hvorfra militærattacheen havde disse oplysninger.” I et af PET's 
emnekort fra april 1966 nævnes Lenzing imidlertid på ny, og det oplyses, at han 
havde kontakt til et østtysk havundersøgelsesskib, og at han havde fået tilbudt en 
god stilling i Østtyskland, men at han allerede var udsendt til Grønland. 

Det ovenfor skitserede billede bekræftes af oplysninger beroende i det ame- 
rikanske udenrigsministeriums arkiv: Det fremgår, at PET forestod sikkerheds- 
undersøgelser af danske statsborgere, der søgte arbejde i Grønland. Frem til 1964 
skulle man i Danmark have arbejdet efter en meget bred definition på, hvem der 
skulle sikkerhedsgodkendes. Ifølge en amerikansk rapport fra januar 1964 skulle 
alle danskere, der arbejdede på amerikanske baser eller for den danske stat i 
Grønland, sikkerhedsgodkendes.” Ifølge en anden ambassaderapport blev alle 


36 JM, A-sager, liste 7, nr. 28, ”Notits til chefen for A.III, 8. marts 1968. Skrivelse af 11. juni 1964, 
Engberg-Pedersen Papirer. Se endvidere Kommissionens beretning, bind 2. 

37 NA, RG 59 SNF 1964 - 66 DET GREEN box 1636, 14.666, 21. January 1964, Embassy/Defence 
Attache Message. Note Relayed to Defence at 10 AM, 1/22/64. 

38 PET, emnekartotek, oplysning dateret 21. april 1966. 

39. NA,RG59: Carpenter, AmEmbassy Copenhagen to Department of State, No. 484, January 21, 1964, 
DEF 15 GREENLAND, box 1636, SNF 1964-66. 


PET's virksomhed i forhold til Grønland og Færøerne 


21 


22 


GRØNLAND 


danske statsborgere, der søgte om opholds- eller arbejdstilladelse sikkerheds- 
undersøgt.” 


Håndværkere, ingeniører og personalet ved baserne 


En stor del af de danske statsborgere, der ansøgte om indrejse i Grønland var, 
som nævnt, håndværkere, som havde til hensigt at arbejde for danske eller ame- 
rikanske virksomheder i Grønland. PET fik i den forbindelse til opgave at fore- 
tage sikkerhedsundersøgelser af ansøgerne. Vigtig var i den sammenhæng DAC, 
Danish Arctic Contractors, der var et konsortium bestående af de seks største 
danske ingeniørfirmaer, som havde indgået et samarbejde om entrepriseopga- 
ver i Grønland.” I møder mellem Grønlands-styrelsen, DAC og PET søgte man 
fra oktober 1952 at finde praktiske løsninger på problemerne med at få sikker- 
hedsundersøgt de arbejdere og ingeniører, der skulle ansættes. DAC forklarede, 
at konsortiet havde en ganske omhyggelig ansættelsesprocedure, og at det for- 
trinsvis indgik Grønlandskontrakter med personale, der var, eller tidligere havde 
været, ansat hos det, eller som konsortiet på anden måde havde kendskab til. I 
nogle tilfælde rettede konsortiet forespørgsel til tidligere arbejdspladser, hvor det 
bad om oplysninger om ædruelighed og omgængelighed. Den sidste betegnelse 
angik, ifølge DAC, den pågældendes forhold til foresatte og kolleger og, ”under- 
forstået”, som det udtryktes, om den pågældende nærede ”nogen yderliggående 
politisk tendens” I det hele taget var firmaerne i DAC indforstået med, ”at en 
undersøgelse rent politisk ville finde sted af de pågældende kontraktarbejdere”>” 
PET gjorde opmærksom på, at DAC's kontakt til PET måtte gå via Grønlands- 
styrelsen, idet PET ikke kunne arbejde for private firmaer.” 

Under disse drøftelser erfarede PET, at en liste med henblik på sikkerheds- 
undersøgelse af en del Grønlandsarbejdere var modtaget fra Grønlandsdeparte- 
mentet umiddelbart før eller endog umiddelbart efter de pågældendes afrejse til 


40. Ibid., John E. Reinertson, AmEmbassy Copenhagen to Department of State, No. A-823, POL 15-4 
DEN, box 2115. 

41 Om DAC se Morten Larsen, En stadig løbende fægtning. Danish Arctic Contractors og det danske 
arbejde på forsvarsområderne i Grønland, 1951-1959 (Upubliceret speciale, Københavns Universitet, 
2006). De seks firmaer var Christiani & Nielsen A/S, Højgaard & Schultz A/S, A. Jespersen og Søn 
A/S, Kampmann, Kierulff & Saxild A/S, Monberg & Thorsen A/S og Saabye & Lerche A/S. 

42. PET, emnesag: Notits, 31. oktober 1952. 

43. PET, emnesag: Notits, 4. marts 1954. 

Grønland. PET havde sendt disse sager til politikredsene til ”grundig undersø- 
gelse” og resultaterne ville først foreligge måneder efter afrejsen.” PET ønskede 
en opdeling af sikkerhedsundersøgelserne, således at der kunne skelnes mellem 
de personer, der skulle arbejde på ”nøglepunkterne”, og som derfor skulle un- 
derkastes en ”grundig undersøgelse”, og de øvrige ansøgere, der blot skulle sø- 
ges i registeret. Eske Brun indvendte, at amerikanerne hidtil havde underkastet 
alt amerikansk personale, der skulle til Grønland, en særdeles grundig under- 
søgelse. Dertil kom, at amerikanerne næppe ville være tilbøjelige til at udpege 
nøglepunkter, dvs. lokaliteter eller lignende, der var af betydning for forsvaret af 
Grønland, hvis det havde den konsekvens, at den del af arbejderne, som arbej- 
dede på mindre ”følsomme” projekter, blev mindre grundigt undersøgt. I øvrigt 
var oplysninger om bemandingsforhold frit tilgængelige for alle håndværkere på 
basen. PET gjorde opmærksom på, at tjenesten nødvendigvis måtte have seks 
uger til at foretage ”grundige undersøgelser”, og at man altså måtte have de ud- 
fyldte oplysningsskemaer fra ansættelsesproceduren i god tid. Endelig ønskede 
man fortsat at få at vide, om der ønskedes en grundig undersøgelse eller blot en 
registerundersøgelse. PET's chef gik ud fra, at der også var nøglepunkter uden 
for baserne. Departementschefen svarede, at der formodentlig var to slags nøgle- 
stillinger og -punkter: ”1. Lærere, kæmnere og andre, der kom hyppigt i kontakt 
med den grønlandske befolkning og derfor havde mulighed for at påvirke den. 
2. Militære nøglepunkter” PET ønskede løbende oplysninger om, hvor de grun- 
digt undersøgte personer var placeret, og om forflyttelser og hjemrejser.” 
Baggrunden for disse drøftelser var, at man allerede i 1952-53 havde konsta- 
teret, at tilrettelæggelsen af sikkerhedsundersøgelserne og de praktiske konse- 
kvenser af dem var utilstrækkelige. I nogle tilfælde havde PET ikke modtaget 
lister over personer, der skulle til Grønland, eller oplysningerne på sådanne lister 
havde været utilstrækkelige til identifikation. I andre tilfælde var afrejsen fore- 
gået, selv om den pågældende var ”belastende” kendt som kommunist eller an- 
det. Mindst to ansøgere, sandsynligvis flere, som skulle underkastes en grundig 
baggrundsundersøgelse, havde forladt Grønland, uden at det var blevet meddelt 
PET. En funktionær, ansat i DAC, var ”kendt” i registeret med et helt genera- 
lieblad. I 1949 var han nævnt på en liste over kommunister i ”nøglestillinger”. 
I 1950 noteredes, at han var abonnent på Land og Folk. I 1952 havde han været 
taler på DKP's ”aktivmøde” og samme år deltaget i partiets sociale aftenskole. 


44. Ibid. 
45. Ibid. 

Endelig havde han i 1953 deltaget i en festival i Bukarest. Svane blev underrettet i 
december 1954, og han meddelte, at den ”belastede” person ville blive hjemsendt 
fra Grønland snarest. Den 7. januar 1955 modtog PET en liste over personer, der 
skulle til basen ”Blue West 1”. Afrejsen var sat til den 9. januar, og den 1. januar 
modtog PET en supplementsliste ”plus skemaer” og noterede lakonisk: ”Sagen 
under arbejde” Vanskelighederne fortsatte imidlertid: PET modtog fra Grøn- 
landsdepartementet lister — ofte med ufuldstændige oplysninger — over perso- 
ner, der skulle til Grønland. I enkelte tilfælde blev det igen forsøgt at få en aftale, 
om de nævnte skulle underkastes en grundig undersøgelse, eller om man kunne 
nøjes med en registerundersøgelse. Nogen tid derefter modtog PET, tilsynela- 
dende ved en tilfældighed, oplysninger om, hvilke konsekvenser — om nogen 
- undersøgelsen havde haft. PET konstaterede hyppigt, at personer med ”bela- 
stende” oplysninger var rejst til Grønland, og PET kunne så tilføje: ”Hvornår og 
på hvilken måde dette er oplyst, ses ikke af sagen” I nogle af tilfældene underret- 
tede PET politimesteren i Godthåb om en ”belastet” Grønlandfarers ankomst.” 
En liste udarbejdet den 17. januar 1955 over 58 arbejdere med angivelse af hjemby 
i Danmark og ansættelsessted i Grønland viser, at 18 af dem var registreret.” 

Vanskelighederne var stadig ikke overvundet. I flere møder og breve blev 
der ikke lagt skjul på ærgrelser over nyttesløse undersøgelser, oplysninger om 
personer og forbehold i sikkerhedsgodkendelser, der ikke nåede frem til rette 
vedkommende tids nok til at få den forventede effekt. PET nærede også mistan- 
ke om, at Grønlandsdepartementets personalekontor ikke behandlede sagerne 
med den rette diskretion, og indskærpede adskillige gange, at PET's medvirken 
i ansættelsesproceduren ikke måtte omtales, slet ikke over for ansøgerne. Men 
naturligvis kunne det ikke holdes hemmeligt, at de, der søgte arbejde ved projek- 
terne i Grønland, blev undersøgt, og at det drejede sig om andet end deres faglige 
kompetence. En notits fra Roskilde” berettede om en arbejder, der søgte ansæt- 
telse i DAC, at han vidste, at Grønlandsdepartementet ikke ville have kommu- 
nister til Grønland og baserne der. Han fortalte, at der var enkelte kommunister 
på baserne, men de propaganderede ikke, for gjorde de det, ville de blive sendt 
hjem. ”Den pågældende anbefalede indmelding eller tilslutning i socialdemo- 
kratiet, såfremt man søgte stilling i Grønland?” 


46. PET, emnesag: Skrivelser, udaterede, men antagelig fra sommeren 1954. 
47. Ibid. Listen er ikke signeret. Muligvis udarbejdet som bilag. 

48 Anden oprindelse ikke anført. 

49 Refereret i PET's bilagfortegnelse. 

DAC var interesseret i en smidig arbejdsgang og havde åbenbart besvær med 
at få lister over kommende kontraktansatte tidligt nok frem til departementet; 
seks-ugersfristen blev ikke overholdt. DAC søgte at etablere en slags reserve af 
arbejdere, der blev undersøgt og godkendt på forhånd, og som derfor kunne 
ansættes og sendes til Grønland med kort varsel. Internt blev der refereret til 
ordningen som ”Hyttefadet”.;” Trods alle anstrengelser kom adskillige med ”be- 
lastende oplysninger” i PET's optegnelser til at arbejde ved nøglepunkter, eller de 
flyttedes først efter nogen tid til mindre følsomme projekter. Forståeligt nok var 
ingeniørerne ved projekterne i Grønland mindre optaget af, om en arbejder var 
”kendt som kommunist og valgt til forældrerådet på Mathæusskoler”, og mere 
interesseret i, at han var en stabil og omgængelig arbejder.” 

PET var som nævnt også involveret i sikkerhedsundersøgelser af danske 
statsborgere, der ønskede at arbejde i Grønland for amerikanske firmaer. Et ame- 
rikansk firma, Standard Electric, skulle i 1960 stå for driften af såkaldte DEW- 
Line” og DEW-Drop-stationer på Grønland, det vil sige radarkæder og stationer,” 
og ønskede kvalificeret dansk arbejdskraft til opgaven. Betingelsen var, at de an- 
satte var godkendt til indsigt i materiale, der var klassificeret ”Hemmeligt”, PET 
aftalte med kommitteret Svane, at ansøgerne skulle gennem en grundig undersø- 
gelse. Da tidsfristen på seks uger ikke var acceptabel for amerikanerne, forsøgtes 
forskellige mindre ambitiøse løsninger, der imidlertid ikke kunne godkendes af 
PET som svarende til ”Hemmeligt”. Den foreløbige løsning blev, at de ansatte 
blev sendt af sted på grundlag af registerundersøgelsen og siden kunne sendes 
tilbage på grundlag af en søgning i Rigsregistraturen (RR) med belastende resul- 
tat. Endelig kunne den grundige undersøgelse efter seks uger medføre yderligere 
flytninger eller afskedigelser. Politifuldmægtig Stevns, der førte forhandlingerne 
om sagen, sluttede sin notits af 15. december 1960 med -— ikke uden en vis re- 
signation — at slå fast, at ”Ansvaret for sikkerheden på disse stationer hviler på 
amerikanske sikkerhedsofficerer”» I den amerikanske militære administration 
af ansættelserne af danskere udarbejdedes en udførlig instruks, ”Security Practi- 
ces Governing Employment Of Danish Nationals In Greenland Defence Areas”. 


50 I referat af et møde med ombudsmanden den 9. juni 1959 omtaler Ole Stevns ”Hyttefadsordningen” 
som oprettet af PET i 1955. PET, emnesag. 

51. PET, emnesag: Diverse bilag. 

52. DEW = Distant Early Warning-line. 

53. Vedr. DEW se Nikolaj Petersen, Europæisk og Globalt Engagement 1973-2006, s. 334. 

54. PET, emnesag: Notits, 15. december 1960. 

Der skelnedes mellem ”sensitive” og ”nonsensitive positions” og blev foreskrevet 
tilsvarende grundighed i personundersøgelserne. I instruksen nævnes som an- 
svarlig på dansk side Grønlandsministeriet, men intet om PET. 

I Grønlandsoverenskomsten mellem Danmark og USA af 27. april 1951 indgik 
det blandt andet, at dansk personale, der skulle beskæftiges i forsvarsområderne, 
skulle underkastes samme sikkerheds-undersøgelse som den, der anvendtes af 
danske militære myndigheder i tilsvarende tilfælde. Proceduren var følgende: 
Den danske ambassade i Washington meddelte de amerikanske myndigheder, at 
der fra dansk side ville blive indledt en sikkerhedsundersøgelse. Når denne var 
afsluttet, certificerede de danske myndigheder, at personen var blevet screenet, 
samt hvorvidt vedkommende kunne godkendes. På grundlag af en sådan under- 
søgelse udstedte Ministeriet for Grønland en sikkerhedsattest til luftattachéen 
ved den amerikanske ambassade i Danmark. Dette rejser spørgsmålet om, 
hvorvidt PET overlod personinformationer til de amerikanske myndigheder. 
Jørn Bro indskrænker sig til at nævne, at sikkerhedsgodkendelser vedrørende 
Grønland var et, som han udtrykte det, ”delikat område”.” Ifølge daværende po- 
litifuldmægtig i PET Mogens Jensen var proceduren vedrørende Grønland og 
Færøerne, at Svane i Grønlandsministeriet ”kom med lister over de personer, der 
skulle kontrolleres, fordi de skulle til Thule-basen” Oplysningerne blev forelagt 
Wamberg-udvalget efter dettes oprettelse. Samme kilde fortæller, at oplysnin- 
gerne om en person ikke blev videregivet til amerikanerne: ”En sådan person 
ville blot ikke blive godkendt” Et medlem af Wamberg-udvalget har nævnt, 
at man ”af og til [fik] spørgsmål om videregivelse af oplysninger til USA” Det 
fremgår ikke af vidnets forklaring, hvor detaljerede sådanne informationer var.” 

Jørgen Skat-Rørdam har forklaret, at PET's eneste opgave i Grønland angik 
sikkerhedsundersøgelse af personer, der skulle ansættes på de amerikanske ba- 
ser. Der var ikke særlige forskrifter med hensyn til danske statsborgere, der skul- 
le arbejde på amerikanske baser eller ved amerikanske installationer. Man fulgte 


55. JM, P.O.-sag: Udateret skrivelse, konciperet First Airforce Headquarters. 

56 JM, ujournaliseret: ”Notits til chefen for A.IIP, 8. marts 1968. 

57. RB: Jørn Bro, 27. november 2000. 

58 RB: Ernst Mogens Jensen, 4. oktober 2000. 

59. RB: 19. december 2000. 

60 Om videregivelse af personoplysninger om danske statsborgere til udenlandske myndigheder, se 
Kommissionens beretning, bind 4. 

den almindelige procedure ved sikkerhedsundersøgelser. PET forestod også sik- 
kerhedsundersøgelse af det almindelige politipersonale i Grønland.” 


Sikkerhedsproblemer i Grønlandsdepartementet 


Som det fremgår, var det i de første årtier af den kolde krig en af de vigtigste 
opgaver for PET i relation til Grønland at foretage sikkerheds-undersøgelser af 
personer, der ansøgte om indrejse i Grønland. I den forbindelse havde PET nær 
kontakt til Grønlandsdepartementet. Imidlertid var PET ikke altid tilfreds med 
sikkerheden i departementet.” I begyndelsen af 1952 blev tjenesten således op- 
mærksom på, at en, som det udtryktes, ”større personkreds” i departementet var 
bekendt med samarbejdet med PET. Under et møde den 26. april 1952 med afde- 
lingschef Svane fra departementet forlangte vicepolitichef Brix, at samarbejdet 
blev organiseret på en måde, der var ligeså betryggende, som det var med den 
øvrige del af centraladministrationen. Han foreslog derfor, at samarbejdet offi- 
cielt blev afbrudt, og at der derefter blev udpeget en ”betroet og absolut pålidelig 
embedsmand”, der skulle fungere som forbindelsesled. Meningen var, at denne 
person skulle møde op på politigården. Svane lovede at drøfte sagen med depar- 
tementschefen og fremkomme med et forslag til en nyordning.” 

I oktober samme år måtte en medarbejder ved PET, som havde været til stede 
ved mødet den 26. april mellem Svane og vicepolitichefen, imidlertid konsta- 
tere, at den påtænkte nyordning endnu ikke var blevet til noget. I den anledning 
noterede medarbejderen, at han havde foreslået, at afdelingschef Svane ”af og 
til skulle komme op mit kontor uanmeldt”, Årsagen var, at PET-medarbejderen 
ikke var tryg ved at færdes for meget i Grønlandsdepartements kontorer, og at 
han ikke ønskede at føre samtale med nogen i departementet over dets omstil- 
lingsbord. Vedkommendes tillid til diskretionsniveauet blandt departementets 
ansatte var tydeligvis meget begrænset, og han fremførte følgende eksempler 
herpå: ”jeg [er] i hvert fald een gang blevet ringet op af [...] i Grønlandsdepar- 
tementet, til hvis diskretion jeg absolut ikke nærer nogen tillid. [...], der sidder i 
et kontor med flere damer, meddelte med høj røst, at afdelingschefen nu var på 
vej op til mig” Samme medarbejder berettede endvidere, at han var blevet ringet 


61 RB: Jørgen Skat-Rørdam, 29. januar 2002. 
62 PET, emnesag: Bilagsmateriale dateret 4. marts 1954. 
63 JM, PO.-sag: Notits, 26. marts 1952. 

op af en sekretær fra Grønlandsdepartementet, der bad PET om at undersøge 
en person, der skulle til Grønland. Vedkommende skulle have lydt noget forbav- 
set, da han fik at vide, at PET ikke gav sig med at foretage personundersøgelser 
for Grønlandsdepartementet. Sekretæren fortsatte imidlertid med at ringe til 
PET og i samme ærinde. På PET-medarbejderens besked om, at ”han dog måtte 
vide, at vi [PET] ikke længere foretog personundersøgelser for Grønlandsde- 
partementet, svarede han, at han fra gammel tid havde efterretningstjenestens 
nummer stående på en blok, og at han ikke var bekendt med, at samarbejdet 
med PET var blevet afbrudt” PET gjorde afdelingschef Svane opmærksom på 
disse hændelsesforløb og spurgte, om ”man havde tænkt sig nogen sinde at fore- 
tage en gennemgribende undersøgelse af departementets personale fra den ene 
ende til den anden” Dette var aldrig blev gjort, svarede Svane, ”men han ville nu 
overveje at lade det ske”% Endelig fremgår det, at PET medarbejderen ”på et løst 
grundlag” havde en fornemmelse af, at Grønlandsdepartementet ”var infiltreret 
iikke ringe grad? Han henviste til en ansat i departementet, der var ”kendt som 
kommunist” samt til to fuldmægtige, der var ansat i landshøvdingens kontor i 
Godthåb og som ”her er kendt som kommunister” Som en kommentar til ka- 
rakteristikken af de to sidstnævnte navne er følgende tilføjet i margin: ”kan efter 
senere oplysninger ikke fastholdes i den form” 

Man besluttede herefter at hold øje med de to. I juli 1953 gav en PET-rapport 
følgende karakteristik af den ene: Vedkommende har ”i hvert fald tidligere væ- 
ret "intellektuelt kommunistisk indstillet, men synes ikke under sit ophold på 
Grønland at have udvist nogen politisk aktivitet” Den pågældende blev beskre- 
vet som socialt engageret, og som én grønlænderne henvendte sig til med deres 
problemer. Rapporten fortalte endvidere, at vedkommende holdt et foredrag i 
Grønlands Radio en gang om måneden, og at det foredrag, der var blevet lyttet 
til den 23. april 1953, var en ”objektiv redegørelse for de storpolitiske begivenhe- 
der uden nogen som helst tendens,” Vedkommende blev afslutningsvis beskre- 
vet som ”usædvanlig dygtig” og ”yderst sympatisk” Om den anden hed det, at 
han var ”åbenlys kommunist” og gav udtryk sin indstilling ”over for hvem som 
helst”. Denne holdning afspejledes også i vedkommendes arbejde, fortsatte rap- 
porten. Embedsmænd i Udenrigsministeriet havde således valgt at ”kassere” en 
grundbog, som vedkommende havde udarbejdet om udenrigspolitik til brug for 


64. JM, P.O.-sag: Notits, 13. oktober 1952. 
65. Ibid. 
66 PET, emnesag: ”Vedr. forholdene på landshøvdingens kontor i Godthåb” 14. juli 1953. 

studiekredsledere, som ”tendentiøs og uegnet”. Det blev også bemærket, at ved- 
kommende havde haft mulighed for at se klassificerede sager i landshøvdingens 
kontor, eftersom vedkommende havde nøglen til kontorets NATO-pengeskab. 
Vedkommende havde desuden, og efter aftale, åbnet landshøvdingens post un- 
der dennes fravær. I PET's rapport blev der således rejst spørgsmål om, hvorvidt 
man på landshøvdingens og politimesterens kontor havde ”truffet de foranstalt- 
ninger, som er påkrævet i kontoret, hvorigennem der passerer sager af fortro- 
lig og hemmelig karakter” Det bemærkedes afslutningsvis i rapporten, at den 
amerikanske konsul i Godthåb ”vist nok var kommet til kundskab om, at der 
kan rejses tvivl om de to på landshøvdingens kontor ansatte[s] [...] politiske ind- 
stilling”. Man forventede derfor, at der kunne komme en reaktion fra konsulens 
side. Samtidig gav rapporten udtryk for, at man på den ene side var uvidende 
om, hvorfra den amerikanske konsul havde sin viden, men på den anden, at 
der ikke var ”noget mærkeligt i, at konsulens opmærksomhed er blevet vakt” på 
grund af den enes ”åbenlyse skilten med sin kommunisme”? 

Kilderne viser ikke, hvilke, hvis nogen overhovedet, præcise forholdsregler 
ovennævnte oplysninger gav anledning til. Men det står fast, at vedkommende, 
som var genstand for visse ufordelagtige kommentarer i rapporten, forblev i sin 
ansættelse. I 1958 bragte landshøvdingen sagen på bane og gav i den anledning 
udtryk for, at han ”følte sig helt sikker på, [vedkommendes] loyalitet”, men at 
han anså vedkommende som en ”noget splittet og søgende natur og ikke særlig 
dygtig” I 1959 indgik der en indberetning om, at vedkommende havde delta- 
get i anmeldelse af Socialistisk Folkeparti. Den 20. september 1963 udtalte po- 
litimesteren om samme vedkommende, at denne ”var ham sympatisk”, men at 
vedkommende var ”en splittet natur”, og at han var ”mentalt ude af ligevægt og 
navnlig derfor sikkerhedsmæssig upålidelig”. Herefter blev det den 30. juni 1965 
noteret, at der ikke forelå yderligere oplysninger i sagen.” 


Den øvrige regulering: Visumudstedelse 


Den øvrige indrejse i Grønland forsøgtes reguleret gennem udstedelse af et sær- 
ligt visum til Grønland og Færøerne. Således gav et visum til Danmark ikke auto- 
matisk ret til indrejse i Grønland eller til Færøerne. Vedrørende praksis i forbin- 


67. Ibid. 
68 PET, emnesag: ”Vedr. [-] ved landshøvdingeembedet i Grønland [...]”, 30. juni 1965. 

delse med visumudstedelse var man især tilbageholdende over for borgere fra 
østlande. Dette gjaldt også i forbindelse med videnskabelige ekspeditioner, hvor 
der var deltagelse fra et Warszawapagtland. I sådanne tilfælde var det praksis at 
meddele afslag på visumansøgningen, også selv om der ikke forelå videnskabeli- 
ge indvendinger. Et visumafslag krævede ikke nogen begrundelse.” Mere end en 
halv snes emnekort beretter om udenlandske forskeres ansøgning om indrejse 
og opholds- og arbejdstilladelse i Grønland for at deltage i diverse videnskabelige 
ekspeditioner. Invitationer fra danske forskere, som der henvises til, tyder i nogle 
tilfælde på, at det ikke var en pludselig opstået interesse hos russiske, polske, og 
østtyske geologer og meteorologer. I 1965 forelå fra den sovjetiske statskomité for 
kulturelle forbindelser et forslag om videnskabeligt samarbejde om glaciologisk 
forskning på Indlandsisen. Forslaget blev også behandlet i Udenrigsministeriet, 
Justitsministeriet og FE, der fandt det ”ubelejligt”, og med den begrundelse, at de 
danske forskere allerede var involveret i en international glaciologisk ekspedi- 
tion, blev svaret foreløbigt henholdende.” Det var tydeligvis opfattelsen hos de 
danske myndigheder, at når det ikke var muligt for Sovjetblokken at placere ef- 
terretningsofficerer permanent i Grønland på grund af manglende dækstillinger, 
var ekspeditioner en nærliggende alternativ mulighed for KGB.” 

Det forekom dog, at Grønland blev besøgt af borgere fra østblokken, typisk 
som turister eller som deltagere i officielle delegationer. Dertil kom muligheden 
for ureguleret indrejse eller utilsigtet udstedelse af indrejsetilladelse. Det skyld- 
tes, at der kun sjældent fandt paskontrol sted i de grønlandske lufthavne, ligesom 
der var eksempler på, at en dansk ambassade i udlandet i forbindelse med visum- 
udstedelse til Danmark også havde udstedt visum til Grønland eller Færøerne. 
En kilde meddelte således PET, at denne i forbindelse med sine ”utallige besøg” 
i Grønland ”aldrig” havde været udsat for pas- eller anden indrejsekontrol. Øst- 
europæere kunne således rejse til Grønland via Kastrup. Dette krævede blot, at 
de optrådte som transitpassagerer. Og mange skal have gjort det. Kilden havde 
desuden set en visering foretaget af den danske ambassade i Stockholm, hvor gyl- 
digheden til Grønland var tilføjet med ”almindelig kuglepen” ” Således havde en 
tjekkisk ekspedition, der ville krydse indlandsisen, opnået visum fra den danske 


69 PET, emnesag: ”Vedr.: Møde i Dansk Polarcenter onsdag den 15/3-1989% 30. marts 1989. 
70 PET, emnesag: ”Vedr. FE's svar”. PET, ibid.: Forsvarsstabens skrivelse af 5. maj 1965. 

71. PET, emnesag: ”Østblokstatsborgeres Ekspeditioner og Rejser i Grønland, 7. april 1988. 
72. PET, emnesag: ”Østeuropæiske statsborgeres besøg i Grønland”, 5. september 1984. 

ambassade i Reykjavik.” Der kunne tilsvarende berettes om, at ”østmagtstatsbor- 
gere, ad ikke normale ansøgningskanaler, havde fået tilladelse til at rejse i Grøn- 
land og herefter har opholdt sig her uden de stedlige myndigheders kontrol”: I 
1980'erne havde tre tjekkiske statsborgere, der uden tilladelse og af ”rent sportslig 
interesse” havde krydset indlandsisen, været nødt til at underskrive en samar- 
bejdserklæring med den tjekkiske efterretningstjeneste.”+ Overhovedet kunne FE 
konstatere, at KGB i flere år havde udvist særlig interesse for arktiske forhold, 
herunder også Grønland. Sovjetunionen havde således henvendt sig til forskel- 
lige danske firmaer og institutioner for at anskaffe sig kort over områderne i og 
ved Grønland. Dertil kom, at der var indikationer på, at indhentningen af oplys- 
ninger blev delegeret til andre østeuropæiske efterretningstjenester. Man mente 
derfor heller ikke, at det kunne udelukkes, at østlandenes ekspeditioner er — eller 
ville blive — pålagt visse rekognosceringsopgaver.”> 


Hjemmestyret 


Kravet om hjemmestyre i Grønland opstod som nævnt i forbindelse med Dan- 
marks indtræden i EF. Ved folkeafstemningen den 2. oktober 1972 stemte godt 
og vel 70 procent af vælgerne i Grønland imod indtrædelsen. Grønland måtte 
imidlertid følge med Danmark, da landet ikke som Færøerne havde en hjem- 
mestyreordning. I 1975 nedsattes en fælles dansk-grønlandsk kommission, der 
i 1978 udarbejdede en betænkning om indførelse af hjemmestyre i Grønland. 
Hjemmestyret blev indført den 1. maj 1979. Mens områder som retspleje samt 
udenrigs- og sikkerhedspolitik forblev under dansk administration, overtog 
Hjemmestyret i de følgende år en voksende række administrative funktioner. 
Det første politiske mål for Hjemmestyret var sagen om Grønlands udmeldelse 
af EF. Efter en folkeafstemning i 1982 og som et resultat af forhandlinger med 
EF-Kommissionen trådte Grønland den 1. februar 1985 ud af EF”? 


73. PET, ibid.: ”Vedr.: Møde i Dansk Polarcenter onsdag den 15/3-1989”, 30. marts 1989. 

74. PET, ibid.: ”Notits vedrørende Tjekkisk ekspedition i Grønland i .., Forsvarets Efterretningstjene- 
ste. 

75. Ibid. 

76. Om emnet, se Finn Gad, Grønland. Politikens Danmarkshistorie (Politiken, 1984); Nikolaj Petersen, 
Europæisk og Globalt Engagement 1973-2006, s. 336. 

Overvågning af Hjemmestyret? 


Det fremgår af et udkast til retningslinjer vedrørende regionernes efterforskning 
på det politiske område, at PET i forbindelse med brug af penetranter eller kon- 
taktnet i maj 1978 overvejede følgende: 


”Fremover kan også færøske og grønlandske nationalitetsgrupper komme på tale, 
ligesom man ej heller kan udelukke, at andre grupperinger … vil kunne danne 
fortrop for omfattende uroligheder?” 


PET anstillede således betragtninger om muligheden for at overvåge nationali- 
tetsgrupper fra Grønland og Færøerne, for så vidt som at de stod i spidsen for 
såkaldt ”uro”. Efter flere års forarbejde vedtog Regeringens Sikkerhedsudvalg i 
1983 et nyt sæt retningslinjer for PET's efterforskning på det politiske område. I 
disse retningslinjer var den ovenfor citerede passus ikke medtaget. Her hedder 
det blot: 


”Man bør også have opmærksomheden rettet mod andre grupperinger, hvorfra 
der kan tænkes at udgå ulovlige aktiviteter, der efter omstændighederne vil kunne 
skabe betydelige vanskeligheder for den lovlige samfundsorden?” 


Det rejser spørgsmålet, om PET overvågede selvstændighedsbevægelser og 
Hjemmestyret i Grønland? Kommissionens svar er afkræftende, idet følgende 
kan konstateres: 

Under udviklingen af politiske partier og Hjemmestyret i Grønland fulgte 
PET partierne og de mest fremtrædende politikere. En overvågning af Hjem- 
mestyret i Grønland har der dog ikke været tale om. Det noteredes, at Siumut 
havde forbindelse til og i nogen grad samarbejdede med Socialistisk Folkeparti. 
Desuden blev det bemærket, at der ikke syntes at bestå nære kontakter mellem 
Siumut og DKP, Der blev noteret flere østkontakter, men ikke med tydelige tegn 
på subversivt indhold.” Emnet for en sådan kontakt kunne f.eks. være et EF-di- 
rektiv om mærkning af pelse eller typisk fiskeri, hvor russerne og grønlænderne 


77 PET, ujournaliseret: Udkast til nye retningslinjer vedrørende regionernes efterforskning på det 

79. PET, emnesag: ”Grønlands politiske partier og i særdeleshed STSUMUT-partiet”, 21. august 1979. 


PET's virksomhed i forhold til Grønland og Færøerne 


GRØNLAND 


havde en fælles interesse. De få oplysninger i sagerne stammer øjensynligt fra 
den løbende overvågning af østbloklandenes diplomater og deres kontakter til 
grønlændere og funktionærer i Hjemmestyret vedrørende især fiskerispørgsmål. 
Et enkelt emnekort dateret 22. april 1983 drejer sig om muligheder for telefonaf- 
lytning i Grønland og om eventuel anskaffelse af materiel til aflytning.” Men der 
er ikke fundet tegn på aflytninger af de grønlandske politikeres telefoner. 

De oplysninger om politiske forhold i Grønland, som PET indhentede, synes 
at være skaffet til veje i København og handlede i al overvejende grad om, hvor- 
vidt DKP og Sovjetunionen havde politiske kontakter i Grønland. PET observe- 
rede således talrige gange, at Sovjetunionen fra slutningen af 1970'erne og frem 
øgede sin interesse for Grønland og grønlandske politikere. Disse observationer 
havde nedenstående indhold. 


Sovjetisk interesse i Grønlands arktiske beliggenhed 


Ifølge Oleg Gordijevskij udviste KGB's hovedkvarter i Moskva (”Centret”) en be- 
tragtelig interesse for Grønland. Den primære interesse skulle dreje sig om for- 
hold vedrørende landets strategiske position. Tilsvarende eksisterede der en bety- 
delig interesse for mineralforekomster langs Grønlands kyst, samt for spørgsmål 
vedrørende fiskerirettigheder.” Ifølge Gordijevskij havde KGB udvalgt Danmark 
sammen med Canada, Norge, Storbritannien, Sverige og USA som en hoved- 
kilde til indsamling af information om arktiske forhold. Alene Grønlands geopo- 
litiske placering gjorde således landet til et vigtigt sovjetisk mål. KGB mente des- 
uden, at enhver dansk ageren i forhold til Grønland havde relationer til norske 
og amerikanske aktiviteter, hvorfor alle aspekter af Danmarks Grønlandspolitik 
blev betragtet som ”basale kilder til granskning af Vestens politik i polarområdet 
generelt” Derfor var også ethvert dansk firma, institut eller administrativ enhed, 
der havde med de arktiske områder at gøre, et potentielt mål for KGB.” 

Set kronologisk tegner følgende billede sig: Ifølge PET skal KGB-officeren Ju- 
rij Konenkov, der befandt sig i Danmark under dække af at være korrespondent 
ved Komsomolskaja Pravda, i 1976 have været ”meget interesseret” i at få oversat 


80 PET, emnekartotek, oplysning dateret den 22. april 1983. 

en dansk bog til russisk.” Bogen, der bar titlen Udviklingstendenser i Grønland 
(1976), behandlede ressource- og miljøproblemer i polarområdet og var resulta- 
tet af et forskningsprogram, som blandt andet Forsvarsministeriet havde været 
involveret i. Konenkov skal desuden have udtalt et ønske om at rejse til Grøn- 
land. Hvad angik de generelle aktiviteter omkring Grønland, havde attaché og 
KGB-officer Vladimir Minin og en konsulatmedarbejder ved den sovjetiske am- 
bassade i København ifølge PET udvist stor interesse i skaffe sig oplysninger om 
grønlandske forhold. Således havde de rekvireret materiale om Grønlandskom- 
missionen, hjemmestyreordningen, fiskerigrænser samt olie- mineral- og kul- 
forekomster.:+ Den tiltagende sovjetiske interesse for Grønland blev ifølge PET 
videreført og forstærket i 1977.” Også for året 1978 kunne PET meddele om en 
usvækket interesse for Grønland. Denne drejede sig blandt andet om fiskeriet. 
PET's årsrapport for 1980 meddelte fortsat om stigende sovjetisk opmærksom- 
hed rettet mod fiskeriproblematikken, ressource- og sikkerhedsspørgsmål samt 
olieefterforskning. KGB-officererne og andre ambassadefunktionærers aktivite- 
ter for at ”indsamle oplysninger og påvirke opinionen” var blandt andet rettet 
mod nævnte områder og havde danske ministerier, Folketinget, de politiske par- 
tier, presse og fredsorganisationer som målgruppe.” 

Også i 1981 registrerede PET interesse for fiskerispørgsmål, for forhold 
vedrørende olie- og naturgasforekomster, for grønlandsk miljø og naturpar- 
ker, samt for Grønlands Tekniske Organisations arbejde. Endelig havde presse- 
sekretær Vladislav Golovin opsøgt Kommissionen for Videnskabelige Under- 
søgelser i Grønland og Grønlandsministeriet. Golovin var af PET mistænkt 
for at tilhøre KGB. Hans ærinde var ifølge PET at danne sig et billede af forskel- 
lige igangværende forskningsprojekter, blandt andet et fælles dansk-ameri- 


83: Om Konenkov, se Kommissionens beretning, bind 10. 

84 PET, administrativ sag: ”Beretning om de sovjetiske efterretningstjenester (KGB og GRU)s kon- 

kansk. Golovins interesse for Grønland fortsatte det følgende år, og hvad angik 
1982 bemærkede PET, at hans fortsat stigende interesse havde særlig fokus på de 
videnskabelige arbejder på Grønland: Golovin havde blandt andet indfundet sig 
hos Kommissionen for Videnskabelige Undersøgelser på Grønland for at samle 
viden om det såkaldte FRAM-projekt. Der var tale om en kæde af videnskabelige 
forskningsstationer i polarzonen. Golovin ønskede bl.a. oplysninger om de vi- 
denskabsmænd, der havde deltaget i en konference i Norge. Golovin havde også 
søgt viden gennem en britisk statsborger, der var geolog på Grønlands Geologi- 
ske Undersøgelser. Kontakten var etableret på et sprogkursus, og de havde mød- 
tes flere gange. Golovin var tydeligvis interesseret i britens forskning og havde 
tilbudt denne penge, spiritus og cigaretter for at få indsigt i detaljer vedrørende 
koncessioner samt forekomster af olie og uran på Grønland.” I november 1983 
henvendte Valentin Sytjev sig til Kommissionen for Videnskabelige Undersøgel- 
ser på Grønland og introducerede sig som afløser for pressesekretær Golovin. 
Sytjev, som ifølge Gordijevskij-materialet tilhørte KGB, var interesseret i oplys- 
ninger om mineralforekomster i Grønlands havbund. Han fik desuden informa- 
tioner om nordlysmålinger og andre videnskabelige undersøgelser. Det fremgik 
imidlertid, ifølge årsrapporten, at Sytjev ikke havde megen ”forstand” på de ting, 
som han bragte på bane.” I PET's årsrapport for 1987 konstateredes det, at der 
fortsat fandt møder sted med, som det udtryktes, ”en person” tilknyttet Kom- 
missionen for Videnskabelige Undersøgelser i Grønland. Årsrapporten karak- 
teriserede dette som udtryk for at ”russerne meget intensivt” søgte at etablere et 
uformelt bilateralt samarbejde vedrørende det arktiske område. Dertil kom, at 
der kunne konstateres en ny og målrettet indsats på felter som de miljømæssige 
og økologiske.” 

Sovjetisk interesse for grønlandsk politik 


Før 1978 eksisterede der ifølge Gordijevskij ingen overordnet plan fra sovjetisk 
side, hvad angik indsatsen over for Grønland, og der ses heller ikke gennemført 
nogen systematiske påvirkningsforsøg i forhold til grønlændere. Årsagen hertil 
skal have været, at Sovjetunionen opfattede det som værende i strid med lang- 
sigtede sovjetiske interesser, såfremt Grønland blev uafhængigt af Danmark, idet 
man uvilkårligt måtte forvente, at Grønland faldt ind under USAs indflydelses- 
område. Sovjetunionen var derfor frem til slutningen af 1970'erne med PET's ord 
fra 1986 ”imod ethvert skridt, der sigtede mod at styrke de venstreoppositionelle 
kræfter” Denne opfattelse ændrede sig i slutningen af 1970'erne. I midten af 
1978 begyndte KGB's 1. hoveddirektorats 3. departement således for første gang 
at udarbejde planer for KGB's virksomhed over for Grønland.” Ifølge Gordijev- 
skijs oplysninger sigtede KGB mod at foretage operationelt arbejde, herunder 
at indsamle informationer og bedrive såkaldte ”aktive foranstaltninger” (active 
measures), dvs. forsøg på påvirkning af den offentlige meningsdannelse mv. En 
første målsætning var at få Grønland meldt ud af EF. Den anden fase var rettet 
mod Grønlands forbindelse til NATO og den amerikanske Thule-base.+ Den 
sovjetiske virksomhed i forhold til Grønland faldt sammen med, at den fæl- 
les dansk-grønlandske kommission var ved at færdiggøre sin betænkning om 
Grønlands Hjemmestyre. 

Ifølge Gordijevskij voksede KGB's interesse for de indre politiske forhold i 
forbindelse med oprettelsen af det grønlandske Hjemmestyre: KGB håbede så- 
ledes på at kunne udnytte de uoverensstemmelser, der var opstået mellem de 
nye politiske partier i Grønland på den ene side og den danske regering på den 
anden. KGB's ambition var at drage nytte af denne konflikt i en kampagne imod 
Danmark og som led i en overordnet sovjetisk politik, der var rettet mod at 
splitte Vesten.” Disse sovjetiske bestræbelser blev afspejlet i form af bekymring 
i Vesten: I forbindelse med Siumuts markante sejr ved valget til Landstinget i 
1979 modtog PET en forespørgsel fra en udenlandsk efterretningstjeneste, som 
betegnede Siumut som ”Den grønlandske kommunisme”, der kunne udvikle sig 

til en trussel.” Siumuts første partiprogram fra 1977 støttede en hjemmestyre- 
ordning, der tog højde for, at der i Grønland eksisterede forhold, der var ”helt 
usammenlignelige” med resten af det danske rige, med den grønlandske befolk- 
ning i centrum for udviklingen. Partiet fokuserede først og fremmest på udnyt- 
telsen af landets levende ressourcer dvs. fiskeri og fangst og tog udgangspunkt i 
en socialistisk og socialdemokratisk opfattelse af, hvordan det ”gode samfund” 
burde indrettes. Siumuts første medlemmer af Folketinget efter Hjemmestyrets 
indførelse samarbejdede med SF. Den store sammenhæng til den kolde krig i 
blev illustreret i en notits fra FE. Efter oplysninger, som FE havde fået fra en kon- 
takt ”med fodfæste i svenske venstreorienterede kredse” havde den sovjetiske 
politiske ledelse opstillet en strategisk målsætning med en tiårshorisont blandt 
andet med henblik på påvirkning af Islands udenrigs- og alliancepolitik, samt 
Færøernes og Grønlands relationer til Danmark. En KGB-medarbejder opfor- 
drede ifølge notitsen en svensk venstregruppe til aktivt at inspirere islandske, 
færøske og grønlandske ligesindede. Sovjetunionens endemål skal have været at 
få etableret en militær post i Island og om muligt at forhindre NATO-styrkens 
tilstedeværelse på Færøerne og i Grønland.” 

Ifølge den ovenfor omtalte KGB-kilde opdagede den sovjetiske tjeneste, at 
det faktisk var muligt at øve en vis indflydelse på de politiske partier i Grøn- 
land — blandt andet ved at anspore venstrefløjen i dens bestræbelser på at trække 
Grønland ud af EF. I forhold til denne problemstilling blev det i PET's årsrap- 
port for 1981 noteret, at der ikke syntes tvivl om, at Sovjetunionens interesse for 
Grønland var stærkt stigende. Man vurderede, at den sovjetiske interesse var ble- 
vet skærpet af den stærke grønlandske modstand mod EF, og at Sovjetunionen 
antageligt anede ”en begyndende breche” i forholdet mellem Danmark og Grøn- 
land. Det blev således nævnt, at Voronkov fra den sovjetiske ambassade havde 
haft et møde med en medarbejder ved EF's informationskontor, hvor Voronkov 
især var interesseret i konsekvenserne af en eventuel grønlandsk udtræden af EF: 
Han skulle have omformuleret sit spørgsmål ikke mindre end fire gange for at 
være helt sikker på, at Grønland ikke blev en selvstændig nation ved en eventuel 

udmeldelse. Det blev også noteret, at Voronkov havde haft kontakt til en anti-EF 
bevægelse kaldet ANISA.?” 

Det var på den baggrund, at KGB begyndte at udtænke nye planer. De lang- 
sigtede mål bestod i iværksættelsen af en kampagne rettet imod den amerikanske 
militære tilstedeværelse i Grønland. Endvidere skulle man arbejde på at fremme 
de direkte forbindelser mellem Hjemmestyret og Sovjetunionen med henblik på 
at sikre øget sovjetisk tilstedeværelse og indflydelse i Grønland.” Ifølge PET's 
årsberetning for 1983 blev bogen Grønland. Middelhavets Perle startskuddet for 
en ”massiv sovjetisk indsats mod tilstedeværelsen af baserne på Grønland”, idet 
sovjetiske diplomater, KGB-folk og nyhedsmedier efterfølgende forsøgte at ud- 
nytte den interesse, som bogen havde vakt.'” Bogens hovedtese var, at Polarha- 
vet i strategisk henseende var blevet et vigtigt ”Middelhav” og i bogen blev der 
argumenteret for, at de amerikanske forsvarsanlæg i Grønland, der oprindeligt 
havde været en defensiv foranstaltning, nu i 1980'erne indgik i en offensiv stra- 
tegi, der omfattede muligheder for overraskende nukleare førsteslagsangreb.” 
Kort efter udgivelsen skrev Aleksandr Poljutjov et indlæg i Grønlandsposten, 
som omhandlede de amerikanske baser i Grønland, og som blandt andet re- 
sulterede i en skarp irettesættelse fra statsminister Poul Schliter (KF). Pravda 
fulgte Poljutjovs linje op i en artikel den 22. april, som blandt andet hævdede, 
at USA havde tvunget Grønland og dets befolkning ud i en risikozone ved at 
involvere dem i Washingtons ”hasarderede militære planer og forberedelser””% 
Grønlandsposten bragt desuden en artikel om de amerikanske baser i Grønland, 
hvori det hed, at varslingssystemerne Giant Talk og OL 5 udgjorde dele i en større 
helhed af et våbensystem, som indgik i USAS counterforce strategi. Artiklen in- 
deholdt således en anklage om, at Grønland skulle tjene som led i en amerikansk 
first strike strategi, idet et counterforce-angreb ville være nukleart og være rettet 
mod fjendens militære anlæg og derfor kunne forventes at sætte fjenden ud af 
spillet allerede efter et først angreb. Denne linje blev fulgt op af den sovjetiske 


99 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 1981”; Folkebevægelsen mod EF til Københavnske 
fagforbund mv., 6. maj 1981. 

100 PET, operationssag: ”Soviet Intelligence Activities against the Faeroe Islands and Greenland”, 1986. 

101 PET, administrativ sag: Årsberetning 1983, Afdeling D, s. 31ff. 

avis Krasnaja Svesda, der i sin omtale af planerne for udbygningen af de ameri- 
kanske radaranlæg skrev, at radaranlæggene i Thule kunne styre amerikanske ra- 
ketter og bombefly mod mål i Sovjetunionen og derfor var offensive. Dette tema 
blev fulgt op af regeringsavisen Isvestija. Det blev i PET's årsrapport anført, at 
artiklerne ”formodentligt” var inspireret af to artikler, som Land og Folk havde 
bragt i august 1983. Det blev endvidere noteret, at medstifteren af den grønland- 
ske fredsbevægelse, SORSUNATA (grønlandsk for ”ikke krig”), i en artikel i In- 
formation havde gjort sig til talsmand for, at de amerikanske radaranlæg var et 
”afgørende led i USAs offensive strategi, og at Grønland mod folkets vidende og 
vilje var underlagt en aggressiv amerikansk militærpolitik” Artiklen understre- 
gede samtidig, at ”den mest påtrængende opgave” var det grønlandske bidrag til 
den folkelige modstand mod opstillingen af 572 mellemdistanceraketter i Vest- 
europa. Afslutningsvis hed det i PET's årsrapport, at et landstingsmedlem havde 
krævet en folkeafstemning om bygningen af de nye amerikanske baseanlæg i 
Sydgrønland.'% 

I forlængelse af disse aktiviteter var KGB-residenturet i København også be- 
gyndt at tage kontakt til visse politikere i Grønland. 


Grønlandske sovjetkontakter 


En journalist blev noteret i PET's emnekartotek i 1976. Den pågældende var kor- 
respondent ved Grønlandsposten og havde tilknytning til ”Sujumut Solidaritet”, 
en københavnsk støtteorganisation for 14-dagesbladet, Sujumut, der udkom på 
grønlandsk og dansk.” Journalisten observeredes under et besøg i den libyske 
ambassade. I forbindelse hermed blev det blandt andet oplyst, at den libyske 
ambassade søgte oplysninger om, hvorvidt Siumut var et marxistisk-leninistisk 
parti, og om grønlandske løsrivelsesbestræbelser. Det blev også oplyst, at den li- 
byske ambassade støttede enhver venstreorienteret bevægelse, der havde til hen- 
sigt at omstyrte det bestående samfund.” En kontakt, der åbenbart var en kon- 
kurrent til journalisten, hævdede at have kontakt med det grønlandske Siumut 


104 PET, administrativ sag: ”Beretning om de sovjetiske efterretningstjenester (KGB og GRU)s konsta- 
terede og formodede aktivitet i Danmark i året 19837 

105 PET, emnekartotek, oplysning dateret den 27. februar 1976. Bladets redaktør var Moses Olsen, tid- 
ligere ME, stifter af partiet Siumut, der ved valget i 1979 fik en fremtrædende plads i Hjemmestyret. 

(altså ikke den ovenfor nævnte københavnske solidaritetsorganisation). Om en 
kontakt, som denne havde til ambassaden noteredes det, at kontakten ”virkede 
meget konspirativ”” 

PET's årsrapport for 1979 berettede, at korrespondenten fra Komsomolskaja 
Pravda, Jurij Konenkov, havde kontakt til en grønlandsk politiker. Derudover 
havde Minin, KGB-officer udstationeret på den sovjetiske ambassade i Dan- 
mark, opretholdt kontakten til en anden grønlandsk politiker. Om denne blev 
det desuden bemærket, at de ikke længere mødtes så ofte, og at det måtte forkla- 
res med, at politikeren ikke kom så ofte til Danmark som i gamle dage.” PET 
noterede i 1980, at der var ”konstateret” kontakter til personer på ”forskelligt 
plan inden for de to store grønlandske politiske partier” I 1985 nævntes det, at 
DDR'Ss presseattaché Staudte havde en ”tæt forbindelse” til en journalist. Denne 
fik en stilling ved Grønlandsposten og skulle i den forbindelse blandt andet have 
videregivet oplysninger om radarstationer, formodentlig i Grønland. Journali- 
sten skulle også have givet udtryk for, at han i sit nye arbejde ville ”tage hensyn 
til DDR's interesser” Det fremgår af PET's beskrivelse, at man ikke var helt sik- 
ker på disse oplysninger og noterede, at der efter journalistens udstationering i 
Grønland ikke var ”konstateret nogen form for forbindelse” ”” Vedrørende 1986 
bemærkedes det i PET's årsberetning, at der for første gang havde fundet ”egent- 
lige” udvekslinger af delegationer sted. Der var tale om fagforeninger, den politi- 
ske venstrefløj samt etniske grupper.” 

Under et tre timer langt møde den 29. januar 1986 drøftede en medarbej- 
der fra PET og en kilde fra Grønlands Hjemmestyre blandt andet en række for- 
hold af sikkerhedsmæssig karakter vedrørende Grønland. Mødet var kommet i 
stand på kildens foranledning. PET-medarbejderen karakteriserede kilden som 
”meget åben og uforbeholden” i beskrivelsen af de grønlandske politikere. PET- 
medarbejderen forklarede dette med, at Grønland var et så lille samfund, at også 
personlige svagheder bliver alment kendt. Kilden ville blandt andet gerne vide, 

om Hjemmestyret blev aflyttet — hvilket var en udbredt opfattelse i Hjemmesty- 
ret. Ifølge PET medarbejderen var dette usandsynligt.” 

PET-medarbejderen præsenterede desuden kilden for en række navne på 
østlige efterretningsfolk, der havde haft kontakt med grønlændere samt for 
navne på folk på den sovjetiske ambassade, der nu varetog kontakterne. PET- 
medarbejderen nævnede i den forbindelse to personer fra SIK (grønlandsk pa- 
rallel til det danske LO) samt to andre. Ifølge kilden var en af disse personer ude 
af billedet. Han nævnte også, at der ikke var forbindelse mellem Hjemmestyrets 
Danmarkskontor og den sovjetiske ambassade. Talen faldt endvidere på DDR's 
interesse for grønlandske forhold og en kontakt mellem den østtyske ambassade 
og en borgmester i Grønland. Ifølge kilden havde denne trukket sig tilbage og 
fungerede som politiassistent sammesteds. Derefter var det grønlandske folke- 
tingsmedlem Preben Lange på tale. Kilden bekræftede, at Lange i november 1984 
var blevet inviteret til middag på DDR's ambassade, men at han havde svaret 
nej.» 

Samtalen faldt også på Jonathan Motzfeldt. Denne var, ifølge kilden, af over- 
bevisning nærmest socialdemokrat. Politisk var han ”ubetinget amerikaner- 
venlig”. Kilden fremførte en række eksempler herpå: Motzfeldt var under be- 
søg i USA blevet modtaget ”meget køligt” på grund af fodnotepolitikken. På et 
spørgsmål herom fra den amerikanske viceudenrigsminister, svarede Motzfeldt, 
ifølge kilden, ”at man i Danmark ikke havde så meget forstand på den slags, 
fordi man jo ikke havde amerikanske baser på sin jord” Som et andet eksempel 
nævnte kilden Grønlands Hjemmestyres bestræbelser på at få amerikanerne på 
baserne til at komme i de grønlandske byer (amerikanerne kom næsten aldrig). 
Hjemmestyret ønskede, at de skulle føle sig velkomne og skulle rejse overalt. 
Som et tredje eksempel fremførte kilden en nyindgået aftale om, at den ameri- 
kanske Kystvagts isbryder skulle gå ind i Holsteinsborg med jævne mellemrum. 
Ud over at det ville give gratis isbrydning, havde det også en ”psykologisk for- 
del”: Amerikanerne kunne demonstrere deres tilstedeværelse på en sådan måde, 
at den grønlandske befolkning så, at man havde fordel deraf.”" Endelig var der 
et forslag om oprettelsen af en amerikansk-dansk Thule- og Hjemmestyrefond. 


12. PET, juristernes kopimapper: Notat, ”Møde med [-]”, 10. februar 1986. 

Dette kunne få 'Thule-befolkningen til at se på basen som en fordel frem for som 
en ulempe.” 

Hvad angik frygten for kommunistisk infiltration nævnte kilden, at Jonathan 
Motzfeldt og en anden navngiven person” følte sig ”utrygge” over DKP-infiltra- 
tion af Grønlands Radio, og at de i den forbindelse nævnte to personer, de især 
havde i tankerne. Ifølge Motzfeldt stammede oplysninger om et modsætnings- 
forhold mellem Hjemmestyret og Udenrigsministeriet om fiskeriforhandlinger 
med de sovjetiske myndigheder fra en lækage fra et landsstyremedlem fra det 
venstreorienterede parti Inuit Ataqatigit til en journalist fra Grønlands Radio.” 

Hvad angik forbindelserne mellem KGB og de politiske partier, anførtes det 
i PET's årsrapport vedrørende 1987, at der var skabt ”god partipolitisk kontakt 
til det venstresocialistiske Inuit Ataqatigiit og dets ungdomsorganisation””? En 
fremstående repræsentant for partiet, der i forvejen var registreret, aflagde sam- 
men med en repræsentant for organisationen ”Inuit Circumpolar Conference” 
(ICC) besøg i den sovjetiske ambassade, og det forlød, at mødet førte til en aftale 
om et besøg hos inuitterne i Tjukotka, Sibirien.” Jonathan Motzfeldt skulle in- 
ternt have omtalt ICC som en ”venskabsforening” og betegnet den med ordene 
”inuit fræs” og ”eskimoromantik” De sovjetiske eskimoer deltog tilsyneladende 
ikke, og ifølge en kilde, som drøftede sagen med en medarbejder fra PET, havde 
det hidtil været Grønland, som bar organisationen økonomisk, mens Canada 
aldrig havde betalt sin del, og Alaska næsten ingenting betalte på grund af et 
underslæb. Da økonomien overhovedet var elendig som en følge af den eksi- 
sterende administration, havde man ansat en ny mand. Kilden karakteriserede 
denne på følgende vis: ”udadtil optræder [han] som blød socialdemokrat”. Men 
ifølge kilden afslørede han sig indimellem som særdeles rabiat — som stalinist. 
Dette gav PET medarbejderen anledning til at omtale trotskisternes ”sædvanlige 
infiltrationsmetoder” hvortil kilden bemærkede, ”at det for ham lød lige som 
[ham]? 

Sovjetunionens interesse for ICC var ifølge PET's opfattelse ”mildest talt am- 
bivalent” Inuit er en betegnelse for eskimoer, der bor i Alaska, Canada, Grøn- 
land og Sovjetunionen. Da ICC blev stiftet i 1977, deltog Sovjetunionen ikke. 
Det var ICC's krav, at det cirkumpolare område udelukkende blev anvendt til 
fredelige formål. Sovjetunionen ønskede imidlertid ikke, at de sovjetiske inuitter 
deltog i ICC, da det ifølge PET ville være ”uforeneligt med hidtil unionspraksis 
at give særindrømmelser til etniske minoriteter” På den anden side konstate- 
rede PET, at det sovjetiske residentur i København havde vist interesse for ICC. 
Dette havde angiveligt sin forklaring i, at ICC i midten af 1980'erne overvejede at 
gå ind i det internationale fredsarbejde. I den forbindelse skal en repræsentant 
for ICC over for en KGB-medarbejder have udgivet udtryk for, at ICC havde 
brug for ”støtte i form af penge” Det fremgår ikke af det anvendte materia- 
le, om Sovjetunionen på længere sigt ydede ICC denne støtte. Til gengæld ses 
det, at Sovjetunionen i 1988 forsøgte at inddrage ICC i et fredsarbejde med den 
sovjetiske fredskomité.” Stort set samtidig inviterede det sovjetiske LO ICC- 
repræsentanter fra Grønland, Canada og Alaska til et møde i det nordøstlige 
Sibirien, hvor der ifølge PET ”i august måned foranstaltes en festival for etniske 
minoriteter. Dette bliver i så fald første gang, at grønlandske inuits besøger deres 
stammefrænder i Sibirien?» 


Tæt kontakt mellem en grønlandsk politiker og KGB 


Oplysninger peger på en tæt kontakt mellem KGB og en grønlandsk politiker. 
Denne skulle være blevet ført af den tidligere nævnte KGB-officer Minin, der 
figurerede som 2. sekretær og presseattaché ved den sovjetiske ambassade i Kø- 
benhavn. Minin var udstationeret i Danmark mellem 1976 og 1982, hvorefter en 
del af hans arbejde blev overtaget af en KGB-officer, Sytjev, ved det sovjetiske 
ambassade. 

Ifølge Gordijevskij begyndte KGB-residenturet i København i 1976 at dyrke 
den grønlandske politiker. Denne var under såkaldt ”dybt studiun””> i 1977, og 
KGB vurderede, at han indeholdt ”de rette elementer” for at blive en nyttig kon- 
takt: Venstreorienteret, repræsentant for en national minoritet m.m. En KGB- 
officer af linje PR — Minin — holdt derfor en række møder med politikeren. Mu- 
ligheden for at opretholde forbindelsen var imidlertid begrænset af, at han kun 
opholdt sig i København lejlighedsvis. KGB-officeren forsøgte derfor at opret- 
holde kontakten per korrespondance. Det fremgår desuden, at KGB i perioden 
1978-82 betragtede den pågældende som en meget vigtig fortrolig kontakt med 
konspirative elementer i forbindelsen. Han fik ikke penge for sine ydelser, men 
blev belønnet på anden vis. Ifølge samme kilde skulle han være blevet rekrutteret 
i 1980, og i 1982 skulle han være blevet fortrolig kontakt. Hans KGB-kodenavn 
var ”Manas”, og det tredje kontor i FCD, KGB's udlandsafdeling, havde arrange- 
ret en tur for ham til Sovjetunionen.” 

PET var bekendt med politikerens kontakt til Minin, og man vidste, at han 
kontaktede Minin såvel på ambassaden som på bopælen. Den personlige om- 
gangsform de to imellem var blandt andet karakteriseret ved, at parterne var dus, 
og at samtaleformen var venskabelig. Ifølge PET fremstod kontakten umiddel- 
bart som en åben kontakt. Enkelte møder forekom at være afholdt uden forud- 
gående aftale. PET kunne blandt andet derfor ikke udelukke, at rækken af møder 
var mere omfattende, end man var vidende om og kunne dække over mere end 
en åben efterretningsforbindelse. Man mente også, at når kontakten umiddel- 
bart fremstod som åben, så kunne det skyldes, at politikeren var ”udisciplineret” 
og ikke fulgte eventuelle retningslinjer, som var udstukket af KGB. PET's efter- 
forskning havde imidlertid ikke kunnet afdække forbindelsens ”reelle” indhold, 
hvilket blandt andet skyldtes, at man ikke var i besiddelse af oplysninger om 
samtaleemnerne for møderne.'” 

Man blev dog bekendt med en samtale, som fandt sted, da politikeren spi- 
ste frokost med en sekretær fra den sovjetiske ambassade. Samtalen, der blev 
overvåget, drejede sig blandt andet om den grønlandske befolknings indstilling 
til overgang til Hjemmestyre og om fiskeriproblemer. Ifølge oplysningerne på 
PET's emnekartotek blev frokostmødet fotograferet.” Overvågningen af den 

sovjetiske ambassade rummede også oplysninger om, at politikeren flere gange 
havde telefoneret til og haft møder med Minin og senere med Gordijevskij.” Til 
den pågældendes østkontakter må også regnes, at han efter invitation besøgte 
fiskerimessen i Leningrad.” 

Efter august 1982 konstateres ingen forbindelse mellem politikeren og sovjeti- 
ske kontakter. Til en PET-medarbejders oplysning om, at han flere gange skulle 
være blevet afhentet i Kastrup Lufthavn af en sovjetiske ambassadebil udtrykte 
en kilde fra det grønlandske hjemmestyre undren: Danmarkskontoret havde 
en chauffør for landstings- og landsstyre-medlemmer, og han havde ikke noget 
kendskab til en forbindelse mellem politikeren og den sovjetiske ambassade.> 

I et notat den 31. maj 1996 blev sagen om den grønlandske politiker tilføjet 
nogle forbehold, der formodentlig kunne erindres i mange parallelle sager. Der 
peges på den mulighed, at Minin med overlæg ”har givet sine rapporter til Cen- 
tret (KGB) et indhold, der uretmæssigt har forårsaget en opgradering af den 
pågældende politikers KGB-kontaktstatus. Det er et kendt fænomen, at KGB- 
officerer på denne vis har promoveret sig selv på et urigtigt grundlag.” Det skal 
i den sammenhæng bemærkes, at den pågældende politikers østkontakt fandt 
sted i en tidlig og formativ fase af Hjemmestyrets historie, hvor det utvivlsomt 
har været vigtigt at diversificere landets ydre kontakter og knytte tosidige for- 
bindelser til udlandet uden om de etablerede danske institutioner. På dette felt 
indeholder hans kontakter med Sovjetunionen visse parallelle træk med Jona- 
than Motzfeldts åbninger over for USA. Denne søgte tydeligvis at udvikle de 
grønlandsk-amerikanske forbindelser på en sådan måde, at der kunne etableres 
en eventuel basis for tosidighed uden om København. Det skal også bemærkes, 
at Centret i Moskva ofte ikke stolede på Minins indberetninger, da de ikke altid 
blev opfattet som troværdige. 

11986 gjorde PET status over Sovjetunionens interesse for Grønland. Det be- 
mærkedes indledningsvis, at Sovjetunionen op i 1970'erne havde været af den 
opfattelse, at en styrkelse af venstreoppositionelle kræfter i Grønland var i strid 
med Sovjetunionens interesser. I 1986 måtte man konstatere, at denne opfattelse 

var forandret. Den udfarende kraft i forhold til Grønland var KGB, men det blev 
fra PET's side vurderet, at ”KGB-residenturets politiske kontakt har været meget 
begrænset”. Derimod havde KGB gjort en vis indsats for at påvirke pressen, og 
samtidig havde man forsøgt at øge den videnskabelige kontaktflade. PET lagde i 
den forbindelse især vægt på, at hvor Sovjetunionen stort set altid ønskede ind- 
gået en aftale, når der var forbindelser mellem sovjetiske og vestlige institutioner, 
så havde man fra sovjetisk side inden for det videnskabelige område udfoldet 
ihærdige anstrengelser for, at samarbejdet skulle foregå uden om de officielle ka- 
naler. PET vurderede: ”Der kan heri ligge et forsøg på afkobling af grønlandske 
anliggender fra den danske, udenrigspolitiske beslutningsproces” 

Afslutningsvis vurderede PET: ”Som den i indledningsafsnittet refererede, 
tidligere KGB-oberst har sagt: "KGB-residenturet i København varetager for- 
mentlig stadigvæk arbejdet med Grønland. KGB vil uden tvivl forsøge at placere 
efterretningsofficerer på stedet, men det vanskeliggøres på grund af manglende 
dækstillinger?”»% 


Sammenfatning 


Frem til Den Anden Verdenskrig var Grønland ”lukket land”, og al indrejse blev 
reguleret af de danske myndigheder. Samtidig viste den historiske erfaring, at det 
var forbundet med betydelige vanskeligheder at håndhæve dansk suverænitet i 
Grønland, og at Danmarks overhøjhed over Grønland løbende blev udfordret af 
andre stater. I forbindelse med Den Anden Verdenskrig indgik Danmarks selv- 
udnævnte repræsentant i Washington en baseaftale med USA, der skulle vise sig 
at blive en grundsten for USAs tilstedeværelse i Grønland i efterkrigstiden. De 
amerikanske baser og det danske moderniseringsprogram i Grønland, der sat- 
tes i gang i 1950'erne, medvirkede til en væsentlig åbning af adgangen til Grøn- 
land. Dette aktualiserede krav om en revision af sikkerhedsforanstaltningerne 
over for Grønland, som de danske myndigheder begrundede med et behov for at 
”skærme” grønlænderne mod kommunistisk agitation - eller ”infektion”, som det 
blev betegnet, og med at forhindre østlandenes spionage mod de militære baser. 
Sikkerhedsbestræbelser tog først og fremmest form af en almen og politisk kon- 
trol med indrejsende til Grønland. Kontrolfunktionen involverede Grønlands- 


135. PET, operationssag: ”Vedr.: Sovjetiske aktiviteter rettet mod Grønland”, 2. april 1986. 

styrelsen/Grønlandsdepartementet og PET, men det viste sig særdeles besværligt 
at få kontrolsystemet til at fungere, og der er da også sikre oplysninger om, både 
at ”uønskede” personer indrejste, og at østlandene uden nævneværdigt besvær 
skaffede sig oplysninger om baserne. Samtidig frafaldt danske myndigheder re- 
lativt hurtigt tanker om kontrol i Grønland. Man nåede til den overbevisning, 
at Grønlands geografiske og sociologiske karakter betød, at samfundsbetinget 
selvregulering var tilstrækkeligt beredskab til overvågning i Grønland. 

Med politiseringen af det grønlandske samfund og udviklingen mod større 
selvbestemmelse og Hjemmestyre måtte man imidlertid forvente en mere inten- 
siv overvågning af stemningen og forventelige aktiviteter blandt grønlænderne. 
PET's arkiver fra denne periode er ved en omfattende makulering begrænset 
til emnekort, der ikke strækker til en detaljeret beskrivelse af, hvad PET og an- 
dre myndigheder måtte have foretaget sig. Det fremgår dog, at PET var bekendt 
med, at Moskva i forbindelse med udviklingen af Hjemmestyret øgede interes- 
sen for de indre politiske forhold i Grønland, og materialet viser, at overvåg- 
ningen af de grønlandske politikere var af nogenlunde samme omfang og rettet 
mod de samme fænomener som i Danmark. Disse omfattede kontakter med 
personale fra østlandenes ambassader, fortrinsvis sådanne som arbejdede for de 
pågældende landes efterretningstjenester. Selv med den usikkerhed, som det be- 
grænsede materiale afstedkommer, er det overvejende sandsynligt, at PET ikke 
afslørede egentlig spionage, hvor grønlændere medvirkede. Heller ikke agitatio- 
nen for en løsrivelse fra Danmark og udtræden af Rigsfællesskabet blev — efter 
det foreliggende — udsat for overvågning. De virkemidler, som PET anvendte, 
var de samme som i Danmark. Overvågning af østlandenes ambassader, især 
den sovjetiske, gav oplysninger om østkontakter og møder, der i nogle tilfælde 
blev sat under observation. Engagementet i Inuit Circumpolar Conference vakte 
en tydelig, men kortvarig bekymring hos danske myndigheder, formodentlig på 
grund af de ukontrollerede kontakter, møderne medførte. Men der er ikke fun- 
det tegn på, at man søgte at lægge hindringer i vejen for arrangementerne. 

Det fremgår desuden, at KGB dyrkede en navngiven grønlandsk politiker, 
at vedkommende i perioden 1978-82 blev betragtet som en vigtig kontakt, og at 
KGB mente at have hvervet denne i 1980. Det fremgår samtidig, at PET i 1996 gav 
udtryk for en vis skepsis over for, hvorvidt den pågældende vitterlig var hvervet 
hos KGB, idet PET mente, at den påståede hvervning kunne være et udtryk for 
residenturets og Minins overdrivelser over for Centret. Det bemærkes, at Cen- 
tret i flere andre tilfælde har haft grund til at drage pålideligheden og præci- 
sionen af residenturets og Minins informationer i tvivl. Det bemærkes også, at 
Gordijevskij, hvis kildemæssige værdi generelt har vist sig højere end Minins, 

ikke var i København i den pågældende periode. Det står ydermere fast, at mel- 
lem anden halvdel af 1970'erne og frem til 1982 var mødefrekvensen mellem den 
pågældende politiker og dennes østkontakt ganske hyppig, hvorefter den indstil- 
ledes. Kilderne giver ikke en klar indsigt i, hvad der blev drøftet på møderne. 
Den pågældendes østkontakter udvikledes imidlertid i en tidlig og formativ fase 
af Hjemmestyrets historie, hvor det utvivlsomt har været vigtigt for Grønland at 
diversificere landets ydre kontakter og knytte tosidige forbindelser til udlandet 
uden om de etablerede danske institutioner. Det er på dette felt, at pågælden- 
des handlemåder kan sammenlignes med Jonathan Motzfeldts åbninger over for 
USA. Denne søgte, som nævnt, tydeligvis at udvikle de grønlandsk-amerikanske 
forbindelser på en sådan måde, at der kunne etableres en basis af tosidighed 
uden om København. 

Årsagen til alt arbejdet med PET's kontrol af indrejsende var, at PET og FE 
— uanset den amerikanske tilstedeværelse — i praksis havde ansvaret for, at spio- 
nage og sabotage, specielt mod ”militære områder” blev forhindret. Der var da 
heller ingen tvivl om, at Warszawapagtlandene søgte oplysninger om Grønland. 
Flere kilder omtaler det sovjetiske residenturs forsøg på at købe generalstabskort 
over Grønland. 

(O Kort- og Matrikelstyrelsen). 

3. FÆRØERNE 


Ud over forbindelsen til Danmark havde Færøerne en historisk kontakt til Nor- 
ge. Ved freden i Kiel i 1814 blev det bestemt, at Færøerne skulle forblive en del af 
Danmark, mens Danmark måtte afstå Norge til Sverige. I 1816 blev Færøerne til 
et dansk amt. Som det også var tilfældet i forhold til Grønland, betød Danmarks 
småstatsstatus og Færøernes placering i Nordatlanten, at dansk overhøjhed over 
øerne let kunne komme under pres i en krisetid. Efter Tysklands besættelse af 
Danmark den 9. april 1940 besatte Storbritannien den 12. april 1940 Færøerne. I 
tilslutning til afslutningen af Den Anden Verdenskrig og i forbindelse med bri- 
ternes rømning af øerne blev det klart, at et flertal på Færøerne ikke ønskede at 
vende tilbage til øernes tidligere stilling som et dansk amt. Dansk uvilje over for 
de færøske krav medvirkede til at fremme en udvikling, som kulminerede i en 
folkeafstemning i 1946, hvor der var flertal for løsrivelse fra Danmark. Løsrivel- 
sen blev imidlertid ikke realiseret, men i stedet førte nye forhandlinger i 1948 til 
vedtagelsen af en hjemmestyrelov for Færøerne. Siden har Færøerne fået selvsty- 
re på en række områder, dog ikke i udenrigs- og sikkerhedspolitiske forhold.” 
Den dansksprogede og internationale litteratur vedrørende Færøerne umid- 
delbart før og under den kolde krig er begrænset. Dette gælder også for kilder- 
ne til PET's virke over for Færøerne: Materialet vedrørende Færøerne udgøres 
som indledningsvis nævnt af et ganske begrænset antal sager. Det må tilskrives 
to forhold: Dels har PET's indsats over for Færøerne øjensynligt været særdeles 
begrænset, dels er der foretaget en eller flere revisioner og makuleringer af ar- 
kiverne. Det bevarede materiale fra PET viser, at kontakterne mellem Færøerne 


137 Kirsten Harder, De dansk-færøske forhold 1945-1948. 

138 Se dog Kirsten Harder, De dansk-færøske forhold; Nils Arne Sørensen, ”Storbriatnien og Det færø- 
ske Styre 1940-45” Historie 1998/2, s. 193-221; Bent Jensen, Føroyar i kalda krignum, Færøerne under 
den kolde krig (1945-1991), Løgmansskrivstovan 2004; Nikolaj Petersen, Europæisk og Globalt En- 
gagement 1973-2006; Rasmus Mariager, I tillid og varm sympati. Dansk-britiske forbindelser og USA 
under den tidlige kolde krig (Museum "Tusculanums Forlag, 2006), s. 74-81. 

og Sovjetunionen var ganske hyppige i 1970'erne og 1980'erne, og at de blev ob- 
serveret og noteret. Men det har ikke været muligt — efter det foreliggende — at 
konstatere forhold, der kunne betegnes som konspirativ adfærd. Det er karak- 
teristisk, at den stigende sovjetiske interesse for kontakter til Færøerne og færø- 
ske personer drejede sig om fiskeriaftaler og andre forhold, der var relateret til 
fiskeriet. Sovjetiske og østtyske forsøg i 1980'erne på at påvirke opinionen blev 
af FE vurderet som relativt harmløse.;? Overhovedet havde FE en tydelig mere 
fremtrædende rolle end PET i forhold til sikkerheden i og omkring Færøerne, 
og det foreliggende afsnit bygger derfor også i et vist omfang på materiale fra FE, 
der tilgik PET. 

De sikkerhedspolitiske forhold på Færøerne var efter Den Anden Verdens- 
krig grundlæggende bestemt af øernes beliggenhed i Nordatlanten som et vig- 
tigt led i overvågningskæden fra Grønland over Keflavik i Island til Nordnorge, 
hvorved den sovjetiske flådes passage ud i Atlanterhavet kunne følges. Militært 
var de færøske fjorde af betydning som mulige maritime baser, især for ubåde. 
Færøsk politik drejede sig primært om de sociale og økonomiske spørgsmål. 
Fiskeriet og de priser, der kunne opnås på verdensmarkedet, var helt centrale. 
Politisk krydsedes den økonomisk-politiske diskussion imidlertid af et andet 
væsentligt spørgsmål: Færøernes selvstændighed og det mulige ophør af Rigs- 
fællesskabet med Danmark. Selv om Danmark i den forbindelse varetog uden- 
rigs- og sikkerhedspolitikken, eksisterede der dog en ikke nærmere defineret 
oplysnings- og forhandlingsforpligtigelse over for de færøske myndigheder. De 
vigtigste militære installationer blev anlagt i perioden fra slutningen af 1950'erne 
til begyndelsen af 1960'erne. Dertil kom, at der var skjulte amerikanske anlæg 
på Sornfelli-stationen. I løbet af 1980'erne i forbindelse med styrkelsen af freds- 
bevægelserne blev de militære anlæg på Færøerne atter genstand for offentlig 
opmærksom og debat.v? 


Overvågning på Færøerne 


Efterretningstjenesterne konstaterede tidligt, at kontrol med ind- og udrejse på 
Færøerne af praktiske og politiske grunde ikke lod sig gennemføre. Et dansk 
militært forsvar af Færøerne mod en invasion, sovjetisk eller af Warszawapagten, 


139 PET, administativ sag: FE's trusselvurdering, 15. september 1986. 
140 Bent Jensen, Føroyar i kalda krignum, Færøerne under den kolde krig (1945-1991), s. 179. 

blev anset for umuligt. Bortset fra et mislykket forsøg på at oprette et færøsk 
hjemmeværn blev der ikke taget skridt til forberedelse af et militært forsvar. 

Det oprindeligt britiske sømilitære overvågningssystem fra Den Anden 
Verdenskrig blev under den kolde krig videreført af den danske militære efter- 
retningstjeneste, mens en efterretningsmæssig overvågning af befolkningen på 
Færøerne var særdeles sporadisk, især fordi der ikke var mandskab til at tage op- 
gaven op.” Vedrørende efterretningsmæssigt arbejde på Færøerne fremgår det, 
at FE i 1952 havde en enkelt mand stationeret. Hvad angik efterretningsarbejde 
i politiets regi, blev dette varetaget af ordenspolitiet. Politimesteren i Thorshavn 
mente imidlertid ikke, at den fremgangsmåde kunne lade sig gøre over længere 
tid og anmodede derfor Justitsministeriet om, at der blev udstationeret en kri- 
minalbetjent — i første omgang i en testperiode på et halvt år. I en meddelelse 
fra den 24. marts 1954 fremhævede en medarbejder i PET, at han ”ikke siden 
[sin] tiltræden her ved embedet” have modtaget indberetninger fra Færøerne 
vedrørende forhold af efterretningsmæssig art. Den 4. august 1954 meddelte 
Justitsministeriet landfogden (politimesteren) på Færøerne, at man ikke kunne 
imødekomme ønsket om, at der udstationeredes en kriminalbetjent på øerne.” 
I det omfang PET måtte have haft en interesse i at følge den politiske udvikling 
på Færøerne, synes denne i midten af 1950'erne at være forsvundet. 

Uanset den vægt, som man i færøsk politik tillagde spørgsmålet om løsrivelse 
fra Danmark og udtræden af Rigsfællesskabet, var den politiske påvirkning fra 
København, især af unge færinger under uddannelse, meget tydelig, især i de 
emner, der også påkaldte sig PET's interesse. Modstanden mod medlemskabet af 
NATO, deltagelse i fredsbevægelsen og dannelsen af små venstre-ekstremistiske 
grupper m. m. blev konstateret nogenlunde samtidigt eller ganske kort efter, at 
de dukkede op i København og Århus. Efter det foreliggende materiale er der 
ikke gjort forsøg på at lægge hindringer i vejen for den spirende færøske poli- 
tiske aktivisme. Det noteredes, at der blev oprettet et færøsk kommunistparti, 
og at DKP søgte at få indflydelse på det. Det blev også til en venskabsforening 
Færøerne-Sovjetunionen, som angiveligt fortrinsvis engagerede sig i at hjælpe 
de russiske fiskere/sømænd under deres langvarige ophold på øerne, når et sov- 


141 PET, administrativ sag: FE's trusselvurdering, 15. september 1986. 
142 Ibid.: Notits, februar 1952, Notits, oktober 1953. 

jetisk skib var under reparation på et færøsk værft. Løsrivelsesbevægelsen er 
øjensynligt ikke blevet overvåget som organisation; men der findes en del notit- 
ser, hvor de involverede personers antidanske holdninger nævnes. Følgende kan 
betragtes som et eksempel på sådanne sager: 

Chefen for Færøernes Kommando indberettede i 1972, at et medlem af løs- 
rivelsesbevægelsen ”NATO ud af Færøerne” på et møde skulle have foreslået, at 
Færøerne forsøgte at spille supermagterne ud mod hinanden, således som ved- 
kommende mente, at Malta gjorde det. Det ville give en række fordele for Færø- 
erne, ikke mindst økonomisk, hvis, som forslagsstilleren håbede på, at ”ameri- 
kaneren betalte mest”. Vedkommende forestillede sig et beløb på 350 millioner 
kroner i stedet for de 80 millioner kroner, som man modtog fra Danmark, og 
som Færøerne ”måtte bukke og skrabe for”. Vedkommende var desuden af den 
opfattelse, at det på den baggrund ville være ”uhyre let” at skabe en opinion for 
løsrivelse fra Danmark. "” 

I sin indberetning om mødet gav Chefen for Færøernes Kommando udtryk 
for, at han var overbevist om, at man ikke helt skulle ignorere planerne — også 
selvom de kunne lyde ”fantastiske”. Han mente desuden heller ikke, at der var 
”skygge af tvivl” om, at man på den baggrund kunne piske en stemning op." 

Omtrent samtidig henvendte en færing sig til Chefen for Færøernes Kom- 
mando. Vedkommende var kendt som aktiv republikaner og havde som en 
protest mod dansk overhøjhed på Færøerne blandt andet engang foretaget en 
opsigtsvækkende protestaktion. Siden var han dog faldet i unåde hos republika- 
nerne." Anledningen til den pågældendes visit hos Chefen for Færøernes Kom- 
mando var, at den færøske sammenslutning SAMSOS havde opfordret ham til 
at komme til Moskva, hvor man skulle være rede til at modtage ham. SAMSOS 
stod for samarbejde med Sovjetunionen. Chefen for Færøernes Kommando for- 
talte, at den pågældende ”efter en længere samtale med mig, hvor jeg forklarede 
[denne], hvad det egentlig var, man var ude på, besluttede [...] sig til at meddele 
ledelsen af SAMSOS, at [denne] ikke ønskede at tage imod deres tilbud, hvad 
[...] derefter heller ikke gjorde” I stedet udvirkede Chefen for Færøernes Kom- 
mando gennem Rigsombudsmanden, at den pågældende fra dansk side fik et 


146 Ibid.: ”Vedr. Sømændenes Forbunds støtte til landsforeningen DK/USSRs færøske afdeling”, 
5. februar 1985. 

stipendium til et studium i Sydeuropa i nogle måneder.” Chefen for Færøernes 
Kommando begrundede sin rapport med, at historien viste, ”at der foregår en 
intens venstreorienteret virksomhed heroppe, som måske ikke er så velkendt i 
Danmark?» 


Sovjetisk interesse i Færøerne 


Siden 1940 havde der været visumtvang ved udlændinges indrejse til Færøerne. 
Hvad angik tilsyn med udlændinge krævedes det, at disse var i besiddelse af pas, 
som skulle være forsynet med stempling om ankomst og afrejse i det omfang, 
som det var muligt at føre kontrol dermed. Det er i den sammenhæng væsentligt 
at nævne, at kontrollen med trafikken til og fra øerne ikke var fuldstændig, idet 
ind- og udrejse i et betragteligt omfang foregik på færøske eller udenlandske 
fiskefartøjer.” Dette betød på den ene side, at Færøerne i et vidt omfang måtte 
betragtes som et åbent land. På den anden side mente man samtidig, at frem- 
mede hurtigt ville blive opdaget, hvis de opholdt sig på Færøerne i nogen tid — i 
forbindelse med tildeling af rationeringskort.> FE noterede i 1958, at det sovjeti- 
ske tankskib SAMBOR ankom til Thorshavn med ”usædvanligt mange officerer 
og civilpersoner, udstyret med fotografiapparater, som blev brugt til at fotogra- 
fere havneområdet på kryds og tværs”. Men der nævnes intet om overvågning 
af — endsige indgreb overfor — gæsterne. 

Efter sin afhopning til Vesten blev Gordijevskij udspurgt om Sovjetunionens 
efterretningsaktiviteter på og imod Færøerne. Gordijevskij svarede, at han ikke 
havde nogen viden herom: Færøerne lå uden for KGB's arbejdsfelt, og hvad der 
foregik af efterretning i forhold til øerne, var den sovjetiske militære efterret- 
ningstjeneste, GRU's, ansvarsområde.55 Dette må, som det også vil fremgå ne- 
denfor, forklares med, at Sovjetunionen ønskede, at øerne skulle forblive under 
Danmark, og at Moskvas interesser først og fremmest var af militær karakter. 

Dette sås i forbindelse med den såkaldte Klaksvik-affære. I 1955 udbrød der uro- 
ligheder på Færøerne blandt andet på grund af afskedigelsen af en konstitueret 
overlæge ved Klaksvik sygehus, Olaf Halvorsen, som de lokale ønskede fastansat. 
Formanden for fiskernes fagforening, som var republikaner, samt havnefogden i 
Klaksvik var meget aktive i urolighederne. Det hedder i en fremstilling af Færø- 
erne under den kolde krig, at DKP var af den opfattelse, at Klaksvik-affæren var 
en social og ikke en national konflikt, og det hedder i samme fremstilling, at 
Sovjetunionens ageren i forhold til uroen var tvetydig: På den ene side indstil- 
lede Sovjetunionen alle opkøb af fisk i 1955 (Sovjetunionen havde de foregående 
to år aftaget 80 % af Færøernes samlede eksport af fisk), på den anden side var 
Moskva tydeligvis utryg ved de antidanske aspekter af konflikten, og DKP øn- 
skede ikke at opmuntre færingerne til løsrivelse fra Danmark: Den stærke anti- 
danske stemning blev tilskrevet ”engelske agenter”, der ”piskede” stemningen op. 
Alfred Jensen gav over for den sovjetiske ambassade udtryk for, at ”han og de 
andre ledende kommunister var på den rene med, at hvis Færøerne fjernede sig 
fra Danmark, ville øerne komme under enten engelsk eller norsk indflydelse” 
Ifølge PET's oplysninger var det dog antagelig også visse færinger, der bidrog til 
at piske stemningen op. Således modtog PET i januar 1956 oplysninger om, at 
en færøsk socialdemokratisk politiker havde bidraget til den kaotiske situation 
ved at fremsende et telegram til formanden for kommunalbestyrelsen i Klaksvik 
med følgende ordlyd: ”De er ikke pligtig at afgive positive oplysninger til poli- 
tiet”, Underskrevet ”X7,5? 

Ifølge en fremstilling af Færøerne under den kolde krig, som blandt andet 
bygger på kilder fra de russiske arkiver, blev Sovjetunionens militære interes- 
ser over for Færøerne udviklet efter afslutningen af Den Anden Verdenskrig i 
skyggen af den kolde krig og i takt med opbygningen af den såkaldte Nordflåde. 
Der var tale om den største af de eskadrer, der i løbet af 1960'erne gjorde Sovjet- 
unionen til en global flådemagt. Hermed fik Færøerne en stigende strategisk 
betydning for Moskva. Sovjetunionen forsøgte imidlertid ikke at støtte en even- 
tuel løsrivelse af Færøerne fra Danmark. Dette forklares med, at Kremls syn på 
Færøerne var realistisk. Kreml mente således, at de globale modsætninger ikke 
ville tillade Færøerne at agere de facto uafhængigt mellem Øst og Vest, og at 
alternativet til uafhængighed af Danmark ville være afhængighed af enten USA 


157 Bent Jensen, Føroyar i kalda krignum, Færøerne under den kolde krig (1945-1991), s. 95-96. 
158 PET, emnesag: Notits, 5. januar 1956. 
159 Bent Jensen, Føroyar i kalda krignum, Færøerne under den kolde krig (1945-1991), S. 177. 

eller Storbritannien.” Målene i Sovjetunionens politik over for Færøerne bestod 
derfor først og fremmest i at påvirke de dansk-færøske forhold i en retning, der 
bedst passede til Moskvas interesser: Modvirke Færøernes integrering i det vest- 
lige forsvarssamarbejde og anlæg af NATO-baser eller etablering af amerikanske 
militære installationer på øerne.” 

PET's samtidige vurdering var, at der fra 1979 kunne konstateres en stigende 
sovjetisk interesse for Færøerne. Der var tale om både kulturelle og økonomiske 
fremstød. I 1979 oprettedes Venskabsforeningen Færøerne-Sovjetunionen, som 
blandt andet skulle have til formål at ”opbløde” forholdet de to samfund imel- 
lem. Ifølge PET's årsrapport skulle dette i 1981 have ført til fiskeriforhandlinger, 
som færøsk presse omtalte som ”de bedste nogen sinde” Ratifikationen af den 
indgåede aftale fandt sted i 1982 og skete i forbindelse med et besøg, som den 
sovjetiske fiskeriminister aflagde øerne. I samme anledning forhandlede man 
om reparation af sovjetiske fiskefartøjer på et værft, hvortil Sovjetunionen ikke 
tidligere havde haft adgang. Ifølge samme rapport var de sovjetiske omkostnin- 
ger tilsyneladende uden betydning, hvad man i rapporten vurderede som ”sær- 
deles fjern fra kendt sovjetisk forhandlingstaktik” Normalt sad russerne, som 
det udtryktes, ”meget tungt” på pengekassen og gjorde kun, hvad der til fordel 
for Sovjetunionen. Ifølge PET's årsrapport måtte man frygte, at der var tale om 
sovjetisk ”forretningsimperialisme”, idet man mente at kunne konkludere, at 
der formodentlig var tale om et forsøg på at bringe den færøske økonomi i et 
afhængighedsforhold af Sovjetunionen. Rapporten mente også, at dette skulle 
ses analogt med Sovjetunionens interesser i Island, og at en ændring af NATO- 
magtbalancen i Nordatlanten, som det udtryktes, ville kunne forskyde magtba- 
lancen mellem Øst og Vest på verdensplan.” 

I 1984 diskuterede Embedsmændenes Sikkerhedsudvalg et udkast fra den 
østtyske ambassade til en rammeaftale vedrørende fiskeri mellem DDR på den 
ene side og Danmark og Færøerne på den anden. I den forbindelse havde myn- 
dighederne i Østberlin søgt at opnå tilladelse til at udveksle mandskab med fly 
og til, at østtyske fiskefartøjer uden begrænsning kunne anløbe færøske havne 
og tage nye forsyninger om bord. Aftaleudkastet var blevet sendt til høring i For- 
svarsministeriet og PET. Førstnævnte gav udtryk for frygt for, at den ordning, 


160 Ibid., s. 178. 
161 Ibid., s. 178. 

som DDR ønskede, åbnede mulighed for efterretningsmæssig virksomhed.'& 
Ministeriet tilføjede dog, at såfremt udvekslingen af mandskab skete med dansk 
rutefly, havde FE ”ingen indvendinger mod dette arrangement” Hvad FE øn- 
skede at advare imod var, at hvis udvekslingen skete med DDR-fly, betød dette, 
at Østtyskland fik mulighed for at uddanne piloter til de specielle landings- og 
startforhold, der gjaldt for flyvepladsen på Vågar.” PET, derimod, fandt ikke, 
at ”udskiftningen af besætninger i sig selv” forøgede faren for indhentning af 
oplysninger. Tjenesten henviste til, at Warszawapagtlandene allerede havde gode 
muligheder for efterretningsmæssig virksomhed på Færøerne, og fremhævede 
de sovjetiske fartøjer, der jævnligt blev repareret på et færøsk skibsværft.” Afta- 
len endte med at blive underskrevet den 8. september 1986. 

Hvad angik reparationen af sovjetiske fiskefartøjer gav skibsværftet i Skala 
anledning til kommentarer hos PET, Den 6. februar 1985 blev det noteret, at der 
som følge af en aftale mellem Sovjetunionen og skibsværftet ”til stadighed” var 
to sovjetiske trawlere til reparation. Besætningen blev umiddelbart efter doksæt- 
ning fløjet hjem, mens et særligt hold af reparationsarbejdere blev fløjet ind fra 
Murmansk for at forestå det almindelige vedligeholdelsesarbejde. Disse opholdt 
sig typisk omkring tre måneder på Færøerne. Når reparationerne på et af skibene 
var færdige, blev en ny søbesætning fløjet ind, mens reparationsmandskabet gik 
i gang med det næste skib. Denne fremgangsmåde rejste imidlertid spørgsmål, 
og PET ville blandt andet nærmere undersøge, hvordan de sovjetiske besætnin- 
ger blev fløjet frem og tilbage. Man ville tydeligvis gerne have, at dette skete med 
danske fly for at minimere risikoen for, at sovjetiske piloter fik uddannelse i at 
flyve på Færøerne. PET mente også, at besætningerne burde søge om visa og ar- 
bejds- og opholdstilladelse frem for, som praksis var, at de rejste på søfartsbøger. 
Endelig var man interesseret i at vide, hvilken tilladelse politimesteren havde 
givet besætningerne til at færdes på Færøerne.” Ifølge daværende vicepolitime- 
ster i PET Mikael Lyngbo udgjorde netop dette aspekt af skibsværftsaftalen mel- 
lem Færøerne og Sovjetunionen et ”speciel problem” for PET, idet der konstant 
var mellem 150 til 200 russere, der, som det blev udtrykt, ”løb rundt” på øerne. 
PET-medarbejderen betragtede dette som et sikkerhedsproblem, da han mente, 


163 PET, emnesag: Møde i Embedsmændenes Sikkerhedsudvalg, 1. august 1984. 

at der var efterretningsfolk iblandt.” Det ”mulige” militære ønske om eventuelt 
at lægge hindringer i vejen for sovjetiske borgeres adgang til Færøerne blev af 
Embedsmændenes Sikkerhedsudvalg erkendt som uopfyldeligt på grund af den 
betydning, som man måtte tillægge afsætningen af fisk og indtægterne ved repa- 
rationer af russiske trawlere på færøske værfter.” 

I første halvdel af 1980'erne noterede PET navnene på et antal danskere el- 
ler færinger, der arbejdede som medarbejdere for det sovjetiske nyhedsbureau 
APN, og som var bosat på Færøerne. To var registreret.” Ingen af de ovennævn- 
tes virksomhed synes dog at have haft en sådan rækkevidde, at der er fundet 
tegn på hvervning af agenter til såkaldt aktive foranstaltninger. Dette bekræftes 
også af Gordijevskij-materialet. De oplysninger om kontakter mellem færinger 
og østlande, som PET skaffede ved sig, stammer alle fra overvågning af østlande- 
nes ambassader, og ifølge et medlem af Wamberg-udvalget så man ikke sager fra 
Færøerne.”? Dette bekræftes af et andet medlem af udvalget, der har forklaret, 
at vedkommende ikke mente, at Wamberg-udvalget beskæftigede sig med Færø- 
erne.” Nærværende undersøgelse bekræfter dette billede. 


Sammenfatning 


Færøernes placering i Nordatlanten betød, at øerne havde en væsentlig strategisk 
betydning for både Øst og Vest. Ikke sjældent anløb skibe fra østblokken — ikke 
mindst fiskefartøjer — færøsk havn, og besætningerne gik i land. En væsentlig 
del af øernes sikkerhed blev varetaget af FE samtidig med, at det lokale ordens- 
politi skulle holde øje med de indre forhold. En PET-medarbejder noterede i 
begyndelsen af 1950'erne, at der i hele dennes embedsperiode ikke var indløbet 
en eneste indberetning om mistænkelig adfærd i forhold til øernes indre sikker- 
hed. Det var utvivlsomt på den baggrund, at Justitsministeriet 1954 afviste et øn- 
ske fra politimesteren i Thorshavn om at få en kriminalbetjent udstationeret på 


167 RB: 12. marts 2002; PET, administrativ sag, Årsberetning for Afdeling 3, 1984, s. 36-37. 

øerne. Anløb af fartøjer gav i slutningen af 1950'erne anledning til udarbejdelse 
af rapporter om besætningernes færden og gøren på øerne under landlov. Fra 
slutningen af 1970'erne nævntes det i PET's årsrapporter, at der kunne konstate- 
res en stigende sovjetisk interesse for øerne. Dette skete sideløbende med, at der 
blev udarbejdet rapporter om reparation af sovjetiske trawlere på skibsværfter 
på Færøerne. Der blev dog hverken konstateret forsøg på sovjetisk penetration 
eller på hvervning af lokale borgere, og rapporterne rettede derfor først og frem- 
mest opmærksomheden mod visse sovjetiske rutiner, som indebar potentielle 
sikkerhedsaspekter. Tilsvarende kommenteredes den mulige politiske rækkevid- 
de for Færøerne af en fiskeriaftale, som blev indgået med Sovjetunionen. Freds- 
bevægelsen på Færøerne blev også observeret, men der blev hverken konstateret 
forsøg på aktive foranstaltninger (active measures) eller potentielle agenter. Det 
billede, som det forskelligartede materiale fra PET giver vedrørende sikkerheds- 
situationen på øerne, stemmer godt overens med, hvad der ellers foreligger af 
tilgængelig viden om Sovjetunionens interesser over for Færøerne. Dette gælder 
især, hvad angår øernes status i forhold til Danmark: Sovjetunionen ønskede 
ikke at støtte selvstændighedsbestræbelserne på øerne, idet Moskva mente, at 
reel uafhængighed var umulig, og alternativet til dansk overhøjhed var britisk 
eller amerikansk dominans. 

4. RETLIG VURDERING FOR SÅ VIDT ANGÅR 
PERIODEN 1968-1989 


Kommissionen har ikke under sin gennemgang af PET's virksomhed vedrørende 
Grønland og Færøerne fundet tegn på, at PET har overtrådt regler og retningslinjer 
fastsat af Folketinget eller regeringen. 

Forsideillustration: 

Det var under den kolde krig en af PET's opgaver at sikkerhedsundersøge de danske statsborgere, 
der anmodede om visum til Grønland. Når spørgsmålet var vigtigt, hang det blandt andet sammen 
med frygten for spionage mod Thule-basen. Her ses foto af Thule-basen. (Polfoto) 


Resumé: 

PET-kommissionsloven gælder ikke umiddelbart for Færøerne og Grønland, men kan 
ved kongelig anordning sættes i kraft for disse landsdele med de afvigelser, som de 
særlige færøske og grønlandske forhold tilsiger. Dette skete i 2001. I dette bind under- 
søges og redegøres der for PET's efterretningsvirksomhed 1945-89 på det politiske 
område i forhold til Grønland og Færøerne. Bindets første del er en fremstilling af PET's 
virksomhed i forhold til Grønland, mens anden del er en beskrivelse af PET's virksom- 
hed i forhold til Færøerne. 


